Lihat Kualiti Gambar Menakjubkan realme X2 Pro, Peranti Unggul Buat Kaki Travel

Tahukan anda realme X2 Pro merupakan antara telefon pintar paling laris terjual ketika jualan Lazada 12.12 yang lalu? Ternyata peranti dengan processor Quallcomm Snapdragon 855 Plus ini berjaya menarik minat ramai untuk membelinya.

Selain processornya, X2 Pro turut hadir dengan skrin 90Hz yang memastikan skrin lebih smooth dan 12GB RAM+ 256GB ROM, tidak ada keraguan bahawa ini adalah antara telefon pintar terbaik bagi tahun 2019.

Dijual pada harga RM2,399, X2 Pro hadir dengan panel 90Hz Super AMOLED yang halus. Skrin Full HD + 6.5 inci, yang dihiasi dengan Gorilla Glass 5.

Jika anda seorang kaki travel dan memerlukan sebuah peranti hebat untuk merakam setiap momen ketika anda sedang travel, kami sarankan untuk anda membeli telefon pintar ini. Mengapa? Setelah mencuba sendiri model X2 Pro ini, ini apa yang kami boleh katakan tentang model ini.

Dengan kamera utama 64MP, kamera ultra-wide 8MP dan telefoto 13 MP, realme jelas memberi saingan hebat kepada model dalam kelasnya pada harga yang jauh lebih affordable. Setiap gambar yang dirakam juga sangat cantik walaupun tanpa bantuan editing aplikasi luar seperti Instagram, VSCO dan sebagainya.

Warna yang dihasilkan menerusi X2 Pro juga lebih vibrant dan colorful walaupun dirakam dalam keadaan low lights.

Tidak dinafikan kualiti zoom yang terdapat pada realme X2 Pro ini adalah antara yang terbaik di pasaran. Kami mencuba fungsi 20x Hybrid Zoom yang terdapat pada X2 Pro ini dan ianya memang menakjubkan.

Anda boleh lihat pada video ini, kami turut menyelit sampel video yang dirakam menggunakan X2 Pro. Walaupun tanpa bantuan alatan stabilizer tambahan, video yang dirakam sangat stabil dan nampak ‘mahal’. Sesuai buat anda yang mahu merakam segala aksi tanpa perlu membawa peralatan ‘besar’ seperti DSLR dan sebagainya. Masuk sahaja X2 pro dalam poket, anda sudah ada equipment persis profesional untuk rakaman pengembaraan anda.

Jadi tidak dinafikan X2 Pro adalah antara model flagship terbaik yang ada di pasaran ketika ini. Ia sesuai untuk segala aktiviti anda dan ditambah lagi dengan sistem pengecasan pantas 50W Super VOOC yang mampu mengecas penuh peranti anda dalam masa 35 minit sahaja.

Jadi inilah peranti terbaik anda untuk segala keperluan lifestyle anda. Jadi untuk para kaki travel, peranti ini memang untuk anda.

Ini pula perbandingan realme X2 Pro dengan peranti daripada Vivo, Nex 3. Anda boleh baca perbandingan pada artikel di bawah.

realme X2 Pro Dan Vivo NEX 3, Mana Satu Yang Berbaloi Untuk Dimiliki?

Realme XT, Telefon Pintar Dengan Kamera 64MP Yang Sangat Berbaloi Untuk Dimiliki


Lihat Kualiti Rakaman Yang Dihasilkan Menggunakan Apple iPhone XS Max

Apple iPhone sememangnya terkenal dengan penawaran kameranya yang berkualiti tinggi. Setiap model yang dikeluarkan, pastinya menjadi pilihan ramai baik untuk mendapatkan imej yang berkualiti tinggi mahupun rakaman berdefinisi tinggi. Pada kali ini, YouTuber bernama Andy To telah mencuba model terbaru ini bagi merakam suasana sekitar Taiwan. Anda boleh tonton video ini dengan definisi 4K untuk pengalaman menonton yang lebih hebat.


Lihat Kumpulan Pelancong Dari India Ini ‘Kantoi’ Mencuri Di Bali

Tidak dinafikan bahawa jenayah sering berlaku kepada pelancong. Bagaimana pula jika pelancong yang cuba mencuri? Pasti anda pernah mendengar tetapi jarang-jarang perkara ini berlaku.

Baru-baru ini kecoh di laman sosial apabila sebuah video tular mengenai sebuah keluarga dari India kantoi mencuri barangan dari tempat penginapan mereka di Bali. Melalui video tersebut, dapat dilihat barangan yang dicuri seperti alat pengering rambut, tuala, peralatan mandi, dan penyangkut baju dinyorokkan tersusun dalam tuala.

The worst example of entitled indian travellers who are a disgrace to the image of our country. Casually stealing hand washes, room artefacts, hair dryers from a hotel room in Bali. And the uncle pawing the hotel person at the end is just 🤮 pic.twitter.com/UONwWCKmUq

— Mini Mathur (@minimathur) July 27, 2019

Keluarga tersebut diperiksa oleh pegawal hotel dan sepanjang pemeriksaan tersebut dijalankan, keluarga itu memohon maaf atas kelakuan mereka. Malah, mereka ingin membayar barangan yang dicuri oleh mereka.

Malangnya, wakil pihak hotel tidak mengendahkan rayuan mereka dan memanggil pihak polis untuk mengambil tindakan selanjutnya. Pastinya ini merupakan satu perkara yang memalukan dan terdapat netizen yang malu dengan perilaku yang dilakukan oleh keluarga tersebut.

This family was caught stealing hotel accessories. Such an embarrassment for India.

Each of us carrying an #IndianPassport must remember that we are ambassadors of the nation and behave accordingly.

India must start cancelling passports of people who erode our credibility. pic.twitter.com/unY7DqWoSr

Really shameful. When we as tourist go abroad we are not only representing ourselves but our country too. Thanks to such actions our already poor image takes a further beating.

— Prateek Sinha (@spokenatlast) July 27, 2019

Semoga perkara ini boleh dijadikan iktibar buat anda diluar sana supaya jika melancong ke negara luar atau di mana pun berada tidak bersikap panjang tangan.


Lihat Legenda ‘Berdarah’ Kembali Dalam Trailer Candyman

Peminat filem seram pasti akan teruja dengan berita ini. Filem Candyman yang bakal ditayangkan tidak lama lagi akan menghantui dan ‘membunuh’ anda jika anda berani menyebut namanya.

Untuk pengetahuan anda, filem Candyman ini adalah filem reboot Candyman pada tahun 1992. Tidak banyak yang boleh dikatakan menerusi trailer pertama ini tetapi anda akan dapat merasakan ketakutan apabila Candyman muncul.

Malah, anda dapat lihat bagaimana Candyman mula membunuh mereka yang menyeru namanya dan pengakhiran kepada tragedi ini masih belum diketahui. Filem ini sebenarnya mengisahkan tentang makhluk yang tangannya bercangkuk dan menyerang serta menghantui perumahan di Chicago.

Filem ini menampilkan Yahya Abdul-Mateen II, Teyonah Parris, Nathan Stewart-Jarrett, Colman Domingo, Tony Todd dan Vanessa Estelle. Anda kena saksikan sendiri filem ini di pawagam pada 18 Jun 2020 ini dan sementara itu tonton dahulu trailer ini.

Filem sekuel blockbuster Train to Busan juga dikatakan akan menemui anda di pawagam pada tahun ini. Klik pautan di bawah untuk ketahui lebih lanjut.

Selepas 4 Tahun, Filem Sekuel Train To Busan Sah Akan Ditayangkan Tahun Ini

Tonton Trailer Rasmi The Hunt Yang Penuh Debaran Dan ‘Plot Twist’

Stephen Chow Sahkan ‘Kung Fu Hustle 2’ Sudah Mulakan Penggambaran Selepas 15 Tahun


Lihat Lakaran Konsep Kolaborasi Apple AirPods Dengan Jenama ‘Streetwear’ Terkenal Dunia

Apple baru-baru ini membuang fungsi headphone jack pada iPhone terbaru mereka dan hasilnya, terciptalah Apple AirPods untuk telefon iPhone 7 serba baru nanti.

AirPods tidak mempunyai sebarang wayar dan semestinya ia berfungsi secara wireless. Harganya yang sekitar USD156 (lebih kurang RM660) menjadikannya aksesori yang hipster dan mahal. Bagaimana untuk menambahkan lagi kehipsteran EarPods ini? Illustrator Hypebeast, Heison Ho membuat lakaran bagaimana rupa AirPods ini jika ianya mendapat sentuhan jenama streetwear terkemuka seperti Bathing Ape, Supreme, BBC dan Off White.

Jika sebuah AirPods biasa sudah beharga RM660, berapa pula harganya jika medapat sentuhan jenama terkemuka ini? Semestinya sangat mahal dan menjadi rebutan para hypebeast. Welcome to the wireless world, Apple fans.


Lihat Lapangan Terbang Jewel Changi Singapura Yang Baru Sahaja Dibuka

Lapangan Terbang Jewel Changi telah dibuka pada 500,000 pengunjung berdaftar dan mereka telah menjadi antara yang terawal melihat projek yang menelan belanja sebanyak S$1.7 bilion (~RM5.17 bilion) pada 11 April 2019 hingga 16 April 2019 ini.

Malah, mereka yang telah berkunjung ke Lapangan Terbang Jewel Changi telah berkongsi beberapa gambar dan rekaan dalaman ia sangat menarik perhatian. Paling menarik perhatian, ia seperti mengetengahkan gabungan Marina Bay Sands dan Garden By The Bay dimana dipenuhi dengan pokok dan air terjun pada bahagian dalam.

Stunning view at @jewelchangiairport | My first impression: Marina Bay Sands + Gardens by the Bay + Changi Airport 🤣👍🏻

A post shared by  Hp 楊鴻鵬 (@hpility) on Apr 11, 2019 at 12:46am PDT

Jewel Changi Airport officially opens its doors to visitors on April 17 and all we can say is that it is massive. The project by Safdie Architects (the same folks behind Marina Bay Sands) began construction in 2014 and cost $1.7 billion. How does one fit a retail mall, a 40-metre-high indoor waterfall, a forest valley and more in a glass bagel? You have to check it out yourself.

A post shared by  Time Out Singapore (@timeoutsg) on Apr 12, 2019 at 12:51am PDT

A post shared by  Gilbert June Pascual (@gilbert12) on Apr 12, 2019 at 7:30am PDT

Selain itu, terdapat lebih daripada 280 kedai akan dibuka disitu dan pelbagai kemudahan tersedia seperti tempat menyimpan beg, kaunter check-in, tempat duduk yang banyak dan 130 kabin hotel.

Malah, Pokemon Center juga akan dibuka disana dan pasti peminat siri anime Pokemon tidak akan melepaskan peluang untuk ke sana. Buat peminat jenama Nike, tempat ini mungkin syurga buat anda kerana butik Nike terbesar di Asia Tenggara turut dibuka disini.

Baca lagi: ‘Pokemon Center’ Bakal Dibuka Di Singapura April Ini


7 Fakta Tentang Senjata Kimia Sarin Yang Digunakan Untuk Membunuh Rakyat Syria

Pada tanggal 4 April baru-baru ini sewaktu penghuni Khan Sheikhoun, daerah Idlib Utara masih diulit mimpi, siapa sangka satu tragedi kejam bakal terjadi kepada mereka. Satu serangan senjata kimia menggunakan gas sarin telah dilepaskan daripada pesawat pejuang di ruang udara bandar ini.

Atas rasa ingin tahu maka saya membuat carian di internet untuk mendapatkan lebih maklumat tentang apakah senjata kimia bernama gas sarin ini. Daripada pembacaan saya dapat disimpulkan gas sarin adalah seperti berikut:

1. Ia diklasifikasikan sebagai gas saraf yang menyerang dan merencat fungsi sistem otot. Mereka yang terhidu gas ini bakal mengalami kekejangan dan kesukaran bernafas, sistem saraf pusat terhenti dan otot di sekitar paru-paru menjadi lumpuh. Sarin boleh membunuh walaupun mangsa terdedah kepada dos yang sangat rendah.

Gejala yang muncul apabila seseorang terkena gas ini antara lain adalah mual dan sakit kepala yang teruk, penglihatan menjadi kabur, kejang otot, gangguan pernafasan dan tidak sedarkan diri.

2. Gas sarin pada awalnya dihasilkan sebagai cubaan untuk membuat racun serangga yang lebih kuat pada tahun 1938 oleh saintis Jerman. Malahan nama sarin sendiri diambil daripada gabungan nama 4 saintis yang mencipta gas berbahaya ini iaitu Schrader, Ambros, Gerhard Ritter, dan von der Linde.

Apabila menyedari gas ini mampu memberi kesan yang membawa maut, pihak Nazi Jerman sedar ia boleh digunakan sebagai senjata kimia. Walaupun begitu gas sarin tidak digunakan sewaktu Perang Dunia ke II.

3. Sifat gas sarin berbentuk cecair yang mudah meruap di udara, tiada warna, tidak berbau dan tiada rasa.  Maka kehadirannya sukar dikesan selepas ia dilepaskan. Dan yang lebih menakutkan, ia mudah menyerap ke dalam kulit mereka yang terdedah kepada gas ini.

4. Serangan menggunakan gas sarin bukanlah perkara baru kepada dunia. Pada tahun 1994 pernah berlaku serangan gas sarin oleh kumpulan ajaran sesat Aum Shinrikyo di jaringan stesen keretapi bawah tanah di Tokyo. Malahan selepas lebih 20 tahun tragedi ini berlaku, masih ada di kalangan rakyat Jepun yang trauma.

5. Di Syria sendiri, serangan gas sarin yang berlaku beberapa hari lepas bukanlah kali pertama. Pada tahun 2013 serangan senjata kimia yang serupa pernah perlaku di Damsyik dan telah mengorbankan ratusan nyawa.

6. Namun yang menyedihkan dan kejam, serangan kali ini dilakukan pada awal pagi di saat penduduk di bandar ini masih tidur nyenyak. Dianggarkan sehingga kini lebih 100 mangsa termasuk kanak-kanak telah meninggal dunia.

Dikatakan juga bahawa serangan senjata kimia kali ini adalah yang terburuk di Syria semenjak perang saudara meletus 6 tahun lepas.

7. Malahan PBB melaporkan serangan senjata kimia bukanlah satu perkara yang asing di Syria. Gas klorin turut digunakan sebagai senjata kimia sebanyak 3 kali di antara tahun 2014 – 2015 oleh rejim Assad. Ini berdasarkan apa yang telah dikesan dan dilaporkan sahaja.

Malahan pada Januari 2016 ada laporan menyebut terdapat terdapat unsur-unsur kematian yang disebabkan oleh gas sarin daripada sampel darah mangsa terkorban yang diambil.

Mestilah ada. Paling kurang kirimkan doa buat saudara kita di sana. Tapi bagaimana jika kita boleh lakukan lebih lagi?

Melihat situasi terkini yang melanda rakyat Syria, saya terpanggil untuk mengajak anda bersama-sama membantu dan menyumbang kepada misi konvoy menghantar 100 ambulan ke Syria. Convoy ini di bawah anjuran Unity Convoy yang akan berlepas dari UK ke Syria.

Bagi rantau Asia Tenggara, misi kutipan derma dijalankan bersama oleh Malaysia Lifeline of Syria, Muslim Volunteer Malaysia, Tangisan Syria di Bumi Jordan,dan Mycorps.

Sasaran kutipan yang disasarkan oleh badan NGO di atas adalah sebanyak RM800,000 bagi membeli 10 buah ambulan bagi mewakili rantau ini. Berdasarkan jumlah kutipan yang masih belum mencapai sasaran, saya terpanggil untuk menyeru anda turut serta membantu misi ini.

Mereka hanya ada 2 hari sahaja lagi bagi mencukupkan dana. Kutipan sehingga kini adalah sebanyak RM550,00 dan masih berbaki RM250,000. Anda boleh menyumbang secara online ke link berikut : http://www.billplz.com/ambulanceforsyria

Akhir kata, jika kita mampu tonton Beauty and the Beast, mampu berebut beli ayam McD sampai habis stok, apalah sangat dengan RM10, RM50 buat saudara kita yang sedang disembelih di sana.

Tidak akan luak harta hambaNya yang menderma dengan ikhlas, malah akan ditambah dan diberkati olehNya. Marilah kita menjadi umat yang bersatu, menjadi pembina jalan penyelesaian dan keamanan.

Syria perlukan bantuan kita, tak kira berapa kecil sekalipun. Mendermalah dan mari kita sokong misi konvoy ambulan ini. Saya kongsikan di bawah salah satu daripada ratusan video yang dimuat naik ke Facebook menceritakan situasi sebenar yang sedang berlaku di Syria selepas serangan senjata kimia tersebut.

Lagi sekali, link untuk derma http://www.billplz.com/ambulanceforsyria

Mereka di uji dengan kesusahan, dan kita di sini juga sebenarnya sedang diuji dengan kesenangan. Maka siapakah di antara kita yang sanggup menggunakan kesenangan ini dengan berkongsi sedikit dengan saudara seagama yang  berada di dalam kesusahan?

Baca lagi: Kembara Ke Eropah Bawa Kami Ke Kem Pelarian Syria Di Turki Dan Ini Yang Terjadi


Lihat Layanan Yang Anda Akan Terima Jika Ke Butik Tiruan Silk Market, China

Collin merupakan seorang YouTuber yang mengembara ke serata Asia untuk melihat sendiri suasana fake market, gedung membeli belah atau pasar menjual barangan tiruan di sana.

Collin ke Silk Market untuk cuba membeli barangan tiruan di sana dan anda boleh lihat, peniaga-peniaga di sini semuanya ‘garang’ belaka. Untuk dapat harga yang dimahukan, anda kena ‘bergaduh’ terlebih dahulu. Anda boleh lihat barangan yang harganya dibuka pada USD475 (RM1,860+-) akhirnya dijual pada harga USD65 (RM254+-) sahaja.

Pelik apabila barangan tiruan dijual sama harga dengan barangan yang original. Mungkin sebab Collin orang putih mereka mahu ‘perah’ wang Collin selagi boleh? Lihat video penuh video berdurasi 20 minit ini. Marah betul mereka kalau minta ‘nego’.


Lihat Lelaki Ini Ajar Cara Hasilkan Sendiri Tali Pinggang ‘Off-white™’

Kalau anda masih belum mampu untuk membeli barangan Off-white™ yang sebenar, mungkin video ini boleh membantu. Tabasko Sweet adalah seorang Youtuber yang banyak berkongsi video tentang cara-cara menghasilkan barangan fesyen yang sedang hype di pasaran secara do it yourself (D.I.Y).

Untuk video terbarunya, beliau mengajar peminatnya untuk membuat sendiri tali pinggang Off-white™. Kalau dari jauh, tak perasan pun bahawa tali pinggang ini kita buat sendiri. Memang seronok melihat gelagat Tabasko D.I.Y barang. Boleh lihat episod lepas beliau di sini. Fuego!


Lihat Lelaki Ini Terus Berubah Sikap Selepas Alami ‘Mimpi Aneh’

Ramai beranggapan mimpi hanya mainan tidur tetapi tidak buat Safwan apabila mimpi beliau bertemu pari-pari menjadi titik permulaan untuk upgrade dirinya.

Baru-baru ini, Safwan ada kongsi kisah dia berjumpa dengan pari-pari dalam mimpi. Jom lihat sendiri gambaran pari-pari si Safwan ini.

Ish, memang tak patut pun tindakan si Safwan ini. Mungkin anda ingat benda itu kecil tetapi kalau ada 1,000 orang macam si Safwan ni, rasa-rasa apa sahaja yang tidak tersumbat kan?

Terima Kasih Indah Water Konsortium atas 25 tahun usaha memberikan yang terbaik dalam perkhidmatan mereka. Matlamat mereka cuma satu iaitu:

Berkhidmat bagi memastikan rakyat Malaysia dapat menikmati persekitaran yang bersih dan sihat menerusi sistem pembetungan yang diselenggarakan dengan baik – IWK Portal

Penting untuk kita ada kesedaran bagi membantu Indah Water Konsortium dalam memastikan persekitaran bersih dan sihat. Jadi, tidak salah kalau kita upgrade diri daripada terus jadi seperti Safwan. Bukan itu saja, tanggungjawab dalam membayar bil Indah Water Konsortium juga perlu dititikberatkan.

Sejajar dengan kemajuan teknologi, kini bil Indah Water Konsortium boleh dibayar secara atas talian ya. Tidak perlu susah-susah pergi ke premis untuk membuat bayaran.

Jadi, anda sudah bayar belum bil Indah Water Konsortium bulan ini? Kalau belum, lebih baik check di laman sesawang mereka ini.

Ini pula kisah yang jarang kita baca di media sosial. Mereka berkhidmat sepanjang masa demi keselesaan kita

Wira Tak Didendang Yang Berkhidmat Demi Keselesaan Kita


Lihat Lelaki Ini Uji Kadar Ketahanan ‘Oppo Find X’

Jika anda belum ikuti YouTuber JerryRigEverything, sekarang anda tahu tentang lelaki ini. Tiada telefon pintar yang selamat apabila berada di tangan Jerry.

Apa sahaja kemungkinan yang anda fikirkan akan jadi pada Find X ini, Jerry sudah bantu anda menerusi video ini. Beliau juga turut mencuba kadar ketahana Oppo Find X ini sekiranya dikepak dan sebagainya.

Walaupun Jerry cakap bersahaja sahaja sahaja dalam video ini, tetapi tindakan beliau memang luar biasa. Ranap Oppo Find X ini di tangan Jerry. Ada yang sedang berkira-kira untuk beli telefon ini?


Lihat Letupan Dahsyat Depoh Senjata Di Rusia Yang Memaksa Penduduk Setempat Berpindah

Baharu sahaja reda daripada kebakaran hutan yang menyebabkan jerebu teruk, Siberia sekali lagi dilanda musibah apabila sebuah gudang penyimpanan senjata meletup. Menurut laporan BBC, Gudang senjata pangkalan tentera yang terletak di bandar Achinsk dilaporkan menyimpan sekurang-kurangnya 55,000 peluru artileri.

Letupan demi letupan dilaporkan berpanjangan sehingga 16 jam lamanya. Kejadian yang seumpamanya pernah dilaporkan berlaku pada bulan Mei tahun lepas di Rusia yang mengakibatkan usaha memadam kebakaran berlangsung selama seminggu untuk memastikan api terpadam sepenuhnya.

Crazy pictures from Krasnoyarsk region – where a weapons store is exploding at a military base….

Soldiers on the base are hiding in bomb shelters as fire fighters use armoured vehicles for protection pic.twitter.com/HPzSGrcmgI

— Sarah Rainsford (@sarahrainsford) August 5, 2019

Setakat ini, media tempatan melaporkan kejadian ini telah mengakibatkan seorang maut dan 12 orang tercedera. Asap tebal memaksa lebih 9,500 orang penduduk bandar tersebut dievakuasi ke tempat yang lebih selamat manakala lebih 7,000 orang penduduk sekitar turut keluar dari kawasan kediaman dengan sendirinya walaupun tidak menerima arahan evakuasi.

Kini usaha memadam kebakaran sedang giat dijalankan dengan bantuan 10 kapal kargo Rusia jenis IL-76 dan 5 buah helikopter jenis Mil Mi-8 yang membawa bekalan air.


Lihat Logo Alternatif ‘Visit Malaysia 2020’ Yang Jauh Lebih Awesome

Kempen ‘Visit Malaysia 2020’ telah dilancarkan di Chiang Mai baru-baru ini dan majlis berkenaan telah dirasmikan oleh Menteri Pelancongan Dan Kebudayaan Malaysia, YB Dato’ Seri Mohamed Nazri Aziz diadakan di Chiang Mai sempena ASEAN Tourism yang berlangsung pada minggu ini.

Menurut YB Dato’ Seri Mohamed Nazri Aziz, kempen ini sekaligus bakal membolehkan Malaysia menerima lebih 36 juta pelancong menjelang 2020 sekaligus mengutip meningkatkan pengaliran wang masuk ke dalam negara kita sebanyak RM168 bilion.

Namun yang mencuri tumpuan ketika pelancaran ini semestinya adalah logo untuk Visit Malaysia 2020 ini sendiri. Logo ini menerima reaksi yang pelbagai dan ramai yang mengecam logo Visit Malaysia 2020 ini yang nampak tidak ‘bermaya’ dan sepatutnya logo yang lebih baik patut dipilih.

Debat berlangsung di media sosial dengan mereka yang berkerja di industri kreatif nyata kecewa dengan logo ini. Ada yang berpendapat logo ini direka oleh budak sekolah menggunakan Microsoft Paint.

Beberapa pereka grafik tempatan memperlihatkan idea mereka untuk logo Visit Malaysia 2020 ini. Art Tech, Atira Ariffyn, Rubinden Kumar dan Muhammad Hidayatullah adalah antara pereka fesyen grafik yang mempunyai portfolio hebat di dalam dan dan luar negara. Ini adalah idea logo mereka untuk kempen Visit Malaysia 2020 ini.

Memetik komen Datuk Seri Nazri Aziz kepada FMT, beliau berkata logo ini akan terus digunakan walaupun dikritik hebat.

“Kritikan ini biasa. Saya lancarkan di Chiang Mai dan di Chiang Mai semua puji, sememangnya logo ini untuk pelancong asing. Ini bukan untuk dalam negeri, saya tidak kisah dan peduli. Di Chiang Mai, kita dapat sambutan sebab mereka tidak pernah tengok (logo). Lainlah orang Malaysia, sudah biasa tengok. Saya tidak ada niat hendak tukar,” kata menteri pelancongan dan kebudayaan itu kepada FMT.

Memandangkan masih ada masa sebenarnya sebelum tahun 2020, apa salahnya jika satu pertandingan mereka logo Visit Malaysia 2020 diadakan tahun lalu atau tahun ini. Daripada pertandingan itu, lebih banyak pilihan rekaan boleh dipilih kerana kita tahu, rakyat Malaysia ramai yang kreatif. Logo yang menang pula dipilih sendiri oleh rakyat Malaysia.

Buat masa ini, logo dengan orang utan dan penyu berkaca mata hitam ini akan kekal sebagai logo Visit Malaysia 2020. Mungkinkah akan ada perubahan di masa akan datang? Kita tunggu dan lihat.


Lihat Lokasi Awesome Di Pattaya, Thailand Yang Ramai Tidak Tahu

Kalau anda dah rasa ‘gatal’ untuk travel, mungkin boleh pilih Pattaya, Thailand sebagai destinasi anda yang seterusnya.

Menenusi siri VitaminSEA, AirAsia & travel360.com akan ke 6 lokasi percutian yang mungkin kurang dikenali dan kurang diketahui tetapi sebenarnya sangat awesome! Dalam episod pertama ini, Juanita Ramayah akan membawa anda ke pantai dan pulau sekitar Pattaya yang memang cantik-cantik belaka dan kurang pelancong pergi!

Jadi apa tunggu lagi? Kalau dah suka dengan video ini pastinya anda ingin rasai sendiri pantainya yang cantik ini. Sudah boleh bincang bersama rakan travel anda untuk ke Pattaya cuti nanti.


Lihat Louis Vuitton x adidas NMD Hu ‘Eclipse’ Hasil Rekaan Ceeze

Ceeze, pereka yang tidak asing lagi di dalam industri streetwear nampaknya kembali lagi dengan sebuah rekaan ‘custom’. Pada kali ini mereka telah memilih model adidas NMD Hu yang dinamakan sebagai ‘Eclipse’.

Melalui model ini, Ceeze memilih untuk menggunakan kulit Keeper Duffle Bag Louis Vuitton dengan padanan warna gelap ‘Eclipse’. Seterusnya gabungan perkataan ‘Louis’ dan ‘Vuitton’ turut ditampilkan pada bahagian atas kasut.

Kasut Louis Vuitton x adidas “Eclipse” NMD Hu ini ditawarkan pada harga $2850 (RM 11,703) sepasang. Kepada sesiapa yang ingin kasut ini, anda perlu membuat tempahan dahulu kerana ia mengambil masa dalam dua hingga tiga bulan untuk disiapkan.


Lihat ‘Makeover’ Ampang Point Yang Telah Dibuka Semula

Sebelum ini, Taman Tasik Titiwangsa telah dibuka semula selepas penambahbaikan dan pastinya apabila sebut Ampang Point akan mengimbau nostalgia ramai orang.

Bagi anda yang sering ke Ampang Point, pasti ada daripada anda yang sering menikmati hidangan di gerai-gerai berdekatan dengan bank dan sebagainya di kawasan tersebut. Kawasan tersebut telah dibangunkan semula daripada gerai-gerai yang tidak tersusun, kini hasilnya cukup eye-catching.

Untuk pengetahuan anda, Senario Ampang dan Santai @ Ampang Point telah dirasmikan pada 20 Disember 2019 oleh Menteri Perumahan dan Kerajaan Tempatan, YB Zuraida Kamaruddin.

20.12.2019 (8.00 Malam) – Perasmian Tapak Senario Ampang Dan Santai @ Ampang Point. . Majlis dirasmikan oleh YB Puan Hajah Zuraida Binti Kamaruddin (Menteri Perumahan Dan Kerajaan Tempatan merangkap Ahli Parlimen ). . Turut hadir YB Tuan Lai Wai Chong (Adun Teratai), YBhg. Dato’ Noor Ihsan Bin Haji Che Mat (Ketua Pengarah Jabatan Kerajaan Tempatan Kementerian Perumahan Dan Kerajaan Tempatan) dan En. Johari Bin Atli (Pen. Setiausaha MPAJ) serta pengarah, pegawai dan kakitangan MPAJ. . Terima kasih semua warga Ampang Jaya yang hadir memeriahkan program ini. . MP Ampang Jaya Berbakti, Bersih, Berbudaya

A post shared by  Majlis Perbandaran Ampang Jaya (@mp_ampangjaya) on Dec 20, 2019 at 6:45am PST

Pembukaan Senario Ampang dan Santai @ Ampang Point ini bukan sahaja akan membolehkan ramai orang berhibur, meluangkan masa bersama yang tersayang, tetapi ia juga akan menjadi satu destinasi pilihan ramai orang.

Jika dilihat, kawasan yang baru sahaja dirasmikan ini kelihatan cukup cantik dan tersusun serta boleh dikatakan ‘Instagrammable’ buat anda kaki foto. Adakah anda sudah menjadi yang terawal singgah ke sini?

Tahukah anda bahawa terdapat pelbagai tempat telah di ‘makeover’ dan menjadi destinasi pilihan ramai orang? Klik pautan di bawah untuk ketahui lebih lanjut.

Setelah Ditutup Hampir Setahun, Taman Tasik Titiwangsa Bakal Dibuka Semula

Persis Gamcheon Cultural Village, Kampung Pelangi Di Kelantan Tawar Keunikan Yang Tersendiri

Lihat ‘Makeover’ Perpustakaan Kuala Lumpur Yang Telah Dibuka Semula


Lihat ‘Makeover’ Bilik Kecil Jadi Perpustakaan Mini Hanya Bermodalkan Bawah RM9,000

Setiap orang ingin rumah mereka kelihatan cantik dan kemas. Kali ini kami bawakan kepada anda rekaan perpustakaan mini yang mungkin anda ingin juga buat di rumah.

Seorang pengguna Facebook Hasma Ismail telah berkongsi transformasi perpustakaan mini beliau yang berjaya menarik perhatian ramai orang. Rekaan yang dilakukan oleh beliau mungkin sedikit sebanyak akan memberi ilham kepada anda untuk buat perpustakaan mini anda sendiri.

Anda akan dapat lihat bagaimana beliau mengubahsuai bilik tersebut dan apa kata kita lihat dahulu keadaan bilik tersebut sebelum menjadi perpustakaan mini yang cantik.

Sudah bersedia untuk lihat transformasi bilik kecil beliau menjadi ‘mini library’? Bagi kami, beliau menggunakan setiap ruang dengan baik dan susun atur perabot yang kemas menjadikan mini library tersebut cantik dan selesa.

Kombinasi warna hijau pada dinding membuatkan anda yang berada dalam bilik tersebut berasa tenang terutama sekali ketika membaca buku dan pilihan warna coklat dan putih pada perabot menaikkan seri bilik tersebut.

Menurut Hasma Ismail, kos keseluruhan mengubahsuai bilik tersebut menelan belanja lebih kurang dalam RM8,600 dan di bawah ini perbelanjaan lebih detail:

1. Kabinet (8x9x10kaki) = RM7,000
2. Cat = RM500
3. Vinyl Flooring = RM900
4. Perabot ada yang baru dan lama = ~RM2,000

Cantik, bukan? Buat anda yang sudah lama menginginkan untuk miliki mini library sendiri di rumah, apa kata anda jadikan perkongsian ini sebagai inspirasi anda.

Sementara itu, ikuti beberapa perkongsian ‘makeover’ rumah pernah dikongsikan di The Vocket pada pautan di bawah ini.

Lihat ‘Makeover’ Rumah Apartment Selangorku Dengan Rekaan Minimalis Dan Sentuhan Warna Hijau

Lihat Transformasi Bilik Kecil Jadi Pawagam Mini Di Rumah Yang Anda Boleh Cuba

Lihat ‘Makeover’ Dapur 7 Kaki Ini Daripada Barang IKEA Dengan Kos Bawah RM3,000


7 Fakta Yang Anda Perlu Tahu Tentang ‘Ada Apa Dengan Cinta 2’

Ada Apa Dengan Cinta? Ada kisah cinta antara Rangga dan Cinta di dalam filem ini. Filem yang muncul pada tahun 2002 ini memang menjadi kegilaan remaja ketika itu. Termasuk saya. Kubahagia, antara lagu soundtrack filem ini, masih segar buat diri saya sampai ketika ini.

Cerita sekuelnya ini bersambung dari detik di mana Rangga pergi meninggalkan Cinta untuk menyambung pelajarannya di luar negara. Rangga berjanji katanya dia akan pergi dalam tempoh yang sekejap tetapi penantian Cinta berlanjutan hingga 14 tahun. Jadi dalam tempoh itu, adakah Cinta sudah berpunya? Adakah Rangga sudah menjadi Rongga? Semuanya akan terjawab dalam Ada Apa Dengan Cinta 2.

Jadi sementara menunggu filem ini yang akan muncul di pawagam bulan April 2016 ini, apa kata kita layan dulu 7 fakta tentang filem sekuel AADC ini.

Siapa yang mengikuti filem ini, pasti kenal geng The Genk ini. Terdiri daripada Cinta, Maura, Karmen, Milly dan Alya (malangnya Alya, dilakonkan Ladya Cheryl tidak terlibat dalam filem ini) , lima gadis ini menempa nama mereka dalam industri filem Indonesia bermula dari filem AADC ini. Dan si hero tetap Nicholas Saputra sebagai Rangga.

Tidak ada AADC kalau bukan kerana gandingan mereka berdua ini. Menurut Mira, pada awalnya tiada perancangan untuk membuat sekuel filem AADC ini. Tetapi apabila para pelakon bertemu semula 14 tahun kemudian, keakraban antara mereka tetap utuh. Jadi dari situ Mira berpendapat inilah masanya untuk AADC 2 muncul untuk mengubati kerinduan peminat filem AADC.

Sudah lama rasanya tidak mendengar karya hit terbaru dari Melly Goeslow. Semua lagu dalam filem AADC sedap-sedap belaka. Harap gandingan duo ini dapat menghasilkan runut bunyi yang setanding dengan runut bunyi AADC yang pertama.

AADC 2 mula dirakam di kawasan Kemang, Jakarta Selatan. Sudah tamat pengambaran dan sekarang filem ini dalam fasa untuk release sahaja.

Menarik sekuel ini adalah kerana ianya dirakam di 3 tempat berbeza ; Jakarta Yogyakarta dan New York. Kota Yogyakarta dipilih kerana perkembangan budaya pop yang sedang meningkat di sana. Mira berpendapat kota New York dan Yogyakarta mempunyai suasana yang hampir sama dan dua kota ini bakal membuat penonton terpesona dan menjadi warna yang menarik di AADC 2.

AADC 2 akan menampilkan 4 watak baru. “Ada empat watak baru. Ario Bayu, Christian Sugiono, Sarita Thaib, Dimi Cindyastira,” kata Mira. Mira tidak membincangkan secara terperinci peranan 4 watak itu dan berkemungkinan akan ada beberapa orang pelakon lagi akan membuat penampilan khas.

Bagi pengemar puisi, Rangga dan Cinta akan menghadiahkan anda dengan puisi-puisi baru yang akan mewarnai lagi keindahan filem AADC 2 ini.

Jadi itulah saja 7 fakta tentang AADC 2. Jadi jika anda tidak sabar menunggu April, apa kata anda tonton kembali Ada Apa Dengan Cinta yang pertama dahulu. Sedikit sebanyak dapat refresh kembali jalan cerita filem ini. Dan boleh tonton trailer di bawah.


Lihat ‘Makeover’ Dapur 7 Kaki Ini Daripada Barang IKEA Dengan Kos Bawah RM3,000

Pastinya menjadi impian semua orang memiliki dapur yang cantik untuk kediaman mereka. Ini merupakan perkongsian makeover dapur daripada Puan Wan NurFatin Farhana yang mungkin boleh menjadi ilham kepada anda yang ingin makeover dapur kediaman anda.

Saiz dapur Puan Wan adalah bersaiz 7 kaki dan menggunakan kitchen cabinet Metod daripada Ikea. Nama kabinet adalah HAGGEBY dan nama table top adalah SALJAN.

Kos yang dikeluarkan pula adalah RM2,746.60 tetapi untuk kabinet sahaja; tidak termasuk sinki, cooker hob dan hood, subway tiles dan kos upah pasang. Kos penghantaran adalah RM75 bergantung tempat tinggal anda, semakin jauh semakin mahal kos penghantaran.

Harga untuk subway tiles adalah RM14 sekeping dan puan Wan NurFatin membeli 10 keping berjumlah RM140. Akan tetapi, disebabkan beliau tidak mengupah orang untuk pemasangan, beliau dapat berjimat dari segi itu.

Ini keadaan dapur puan Wan Nurfatin sebelum proses makeover. Nampak kosong dan banyak ruang yang tidak digunakan sepenuhnya.

Segalanya mudah dan lebih jimat dengan IKEA jika betul caranya. Semoga perkongsian ini dapat memberi inspirasi untuk projek makeover dapur anda pula. Selamat mencuba!


Lihat ‘Makeover’ Perpustakaan Kuala Lumpur Yang Telah Dibuka Semula

Kejayaan boleh dicapai jika kita berusaha dan sentiasa menambah ilmu pengetahuan. Bak kata pepatah membaca jambatan ilmu, oleh itu membacalah agar pengetahuan anda mengenai isu semasa dan sebagainya bertambah luas.

Sebelum wujudnya Internet, kebanyakan daripada kita sering ke perpustakaan untuk mendapatkan maklumat. Malah, suasana perpustakaan yang tenang menjadikan ia tempat pilihan untuk mereka fokus belajar.

Terbaharu, Perpustakaan Kuala Lumpur telah dibuka semula kepada orang awam setelah ditutup sebelum ini bagi kerja-kerja penambahbaikan ruang-ruang dalaman perpustakaan. Berikutan itu, seorang pengguna Twitter @aribismail telah berkongsi beberapa keping gambar rekaan dalaman Perpustakaan Kuala Lumpur.

Perpustakaan Kuala Lumpur dah bukak balik selepas bertahun renovate. Nampak lagi cantik dalam dia.

Kalau tengah cari tempat yang tenang untuk study atau buat kerja, boleh datang sini. Masuk percuma. Daftar keahlian pun percuma. pic.twitter.com/J2lRDhcjrv

— Arib Ismail (@aribismail) November 10, 2019

Jika dilihat pada rekaan perpustakaan ini pastinya akan membuatkan anda lebih bersemangat untuk membaca buku. Malah, bagi mereka yang bekerja juga sesuai untuk melakukan kerja mereka di sini kerana terdapat bilik khas untuk perbincangan.

Jangan risau, wifi juga tersedia di perpustakaan ini dan anda boleh menikmati semua kemudahan yang ada di sini dengan mendaftar sebagai ahli secara percuma. Bagi anda yang tidak tahu, Perpustakaan Kuala Lumpur ini terletak di berhampiran Dataran Merdeka.

Waktu perkhidmatan di perpustakaan ini adalah dibuka setiap hari kecuali hari Sabtu dan Ahad minggu pertama bagi setiap bulan serta cuti umum. Jangan lupa singgah ke Perpustakaan Kuala Lumpur.

Adakah anda tahu perpustakaan di sekitar Lembah Klang ada dimana? Klik pautan di bawah untuk ketahui lebih lanjut.

11 Perpustakaan Terbaik di Lembah Klang Buat Anak Anda

BookXcess Buka Terowong Buku Pertama Di Malaysia

Rupanya Perpustakaan Tertua Dan Berusia Lebih 1000 Tahun Berada Di Sebuah Negara Islam


Lihat ‘Makeover’ Rumah Apartment Selangorku Dengan Rekaan Minimalis Dan Sentuhan Warna Hijau

Setiap orang inginkan kediaman mereka cantik dan kemas. Terbaharu, seorang pengguna Twitter @Aizul_Marcello telah berkongsi beberapa keping gambar rekaan rumah apartment yang diubahsuai oleh beliau di Setia Alam.

Rekaan rumah ini menonjolkan rekaan minimalis dan pastinya boleh dijadikan ilham untuk anda mengubahsuai rumah anda kelak. Apa kata lihat perkongsian rekaan beliau di bawah ini.

Simple minimalist aku buat utk rumah apartment selangorku #DeBayu Setia Alam. pic.twitter.com/G0JZ06qmkf

— Aizul Marcello (@Aizul_Marcello) February 13, 2020

Pada mulanya, beliau diberi kepercayaan oleh client untuk mengubahsuai rumah tersebut. Ini adalah keadaan rumah client beliau yang kosong.

Kemudian, beliau berjaya mengubahsuai rumah tersebut menjadi sebuah rumah yang kelihatan cantik dan kemas. Minimalis memang terbaik! Anda dapat lihat warna putih dipilih untuk keseluruhan ruang.

Manakala perabot yang digunakan menggunakan kombinasi warna hijau, coklat dan hitam pada ruang tamu cukup sempurna bagi kami. Malah, lantai papan digunakan menjadikan ia kelihatan lebih luas.

Adakah dekorasi ini dapat memberikan anda ilham untuk mengubahsuai rumah anda? Mungkin anda boleh mulakan misi dekorasi rumah anda tidak lama lagi?

Tidak cukup dengan dekorasi ini? Apa kata anda baca artikel berkaitan rekaan rumah di The Vocket pada pautan di bawah ini.

Lihat ‘Makeover’ Dapur 7 Kaki Ini Daripada Barang IKEA Dengan Kos Bawah RM3,000

5 Makeover Rumah Kampung Yang Mengujakan Oleh Rizalman Ibrahim

Lihat Rekaan Dalaman Rumah Berkonsepkan Butik Mainan Di Pasir Ris Vue 8 Ini


Lihat Mangsa Buli Siber Ini Dengan Tenang Berdepan Pembulinya Secara ‘Live’ Di Televisyen

‘Body shaming’ seperti dianggap perkara biasa oleh beberapa pihak dan selebriti juga tidak terlepas daripada dikritik sedemikian rupa.

Kerana mulut badan binasa, inilah apa yang boleh dikatakan dengan situasi yang sedang hangat diperkatakan oleh netizen. Terbaharu, dalam satu temu bicara Malaysia Hari Ini, Azfar Firdaus telah bertemu dengan pelaku yang pernah mengutuknya sebelum ini secara kebetulan.

“ orang yang kita buli ni akan berhadapan dengan kita in real life , macam ni lah “ @Azfarovski said that ! HAHAHA tercidukk kamu https://t.co/feTZJWhoys

— lahanat (@tiulakitum) October 28, 2019

Untuk pengetahuan anda, mereka diundang untuk membincangkan tentang topik isu buli siber yang fokus kepada body shaming. Azfar sering dibuli dan menjadi bahan jenaka kerana beliau menghidap penyakit Albino dan menjadikan beliau berbeza daripada orang lain.

Shazwan yang turut diundang juga pernah viral seketika dulu dan dikecam hebat netizen kerana menayangkan badan dalam media sosial. Apa yang mengejutkan netizen adalah apabila sebenarnya Shazwan pernah menyindir dan manjadikan Azfar sebagai bahan jenaka.

Dia delete tweet ni 😏 pic.twitter.com/e2cwN3CM8E

— Assfar (@Bitchlasagna0) October 28, 2019

Azfar tampil bercerita tentang tomahan yang diberikan oleh Shazwan kepadanya dan mengatakan bahawa Shazwan adalah contoh mangsa dan juga pelaku kepada buli body shaming ini.

Hal ini mendapat perhatian netizen dan ada segelintir netizen kurang bersetuju dengan tindakan Azfar dan juga sebaliknya.

Call it whatever you want, dragging or unprofessional. All I see is a real life advocate who shows that we can stand up to bullies and people who can't stand you being just a little different. God knows berapa lama dia sabar dgn org2 cmni. Good job @Azfarovski ! Proud of you!! https://t.co/fE0hvhDjKv

— wanderlust (@syiqa_adam) October 28, 2019

I watched the live interview. @Azfarovski was defending himself. Although the truth is bitter to swallow. He must said it to defend other albinos that exists. The guy still cyberbullying him even after the live program. Just see what he tweeted after the interview. unbelievable..

— fynazfynaz (@fynazfynaz) October 28, 2019

Apparently ramai yang kata Azfar bitter for remembering things like that and calling him out,,,,well if someone threatened to cut me up, you bet your ass I will remember your @ until the end of time pic.twitter.com/jNLD9u7oXm

— 𝐭 𝐡 𝐞 𝐨 𝐩 𝐡 𝐚 𝐧 𝐢 𝐚 (@chingcheongfun) October 28, 2019

Pastinya perkara ini mengejutkan ramai pihak dan diharap apa yang terjadi ini boleh diambil sebagai pengajaran kepada kita untuk menggunakan media sosial sebaiknya.

Di bawah ini kami listkan beberapa artikel viral yang mendapat perhatian netizen. Klik pautan di bawah untuk ketahui lebih lanjut.

Netizen Puji Usaha Pemuda Ini Bantu Selesaikan Masalah Banjir Di Kuala Lumpur

Dituduh Jadi Bapa Ayam, Graduan Perubatan Jordan Ini Sebenarnya Dianiaya Dan Tidak Bersalah

Netizen Terkejut Lihat Keadaan Dapur Restoran Makanan Thai Yang Sangat Kotor Di Melaka


Lihat Mark Weins Terkedu Dengan Kesedapan Itik Salai Masthar

Mark Weins atau Migrationology merupakan food vlogger  yang sudah tidak perlu diperkenalkan lagi. Beliau kembali ke Malaysia untuk mencuba salah satu restoran yang dicadangkan oleh peminatnya, Itik Salai Masthar di Kampung Sungai Ramal Dalam, Kajang.

Apa yang membuatkan Mark Weins mahu sangat mencuba menu di sini adalah kerana beliau mahu mencuba hidangan salai yang berbeza di sini berbanding tempat-tempat lain. Bagi Mark Weins, curry (kuah masak lemak) di sini adalah yang terbaik yang beliau pernah rasai.

Buat anda yang sudah biasa makan di sini, anda pasti sudah tahu kesedapannya. Buat anda yang belum pernah cuba, pasti anda akan terkedu seperti Mark Weins. Jika anda tidak tahu hendak makan mana tengah hari ini, bolehlah memandu ke Itik Salai Masthar. Kami jamin anda tidak akan kecewa.


Lihat Masjid RM100 Juta Sri Sendayan Seremban Yang Diambil Dengan iPhone 11 Pro

Sejak beberapa bulan terakhir ini, dapat dilihat keterujaan orang ramai dalam mengongsikan keindahan Masjid Sri Sendayan yang baru sahaja dibuka secara rasmi. Rekaan dan binaannya yang memukau antara yang menjadi tarikan masjid ini.

Keterujaan orang ramai ini dilihat turut dikongsikan di media sosial sekaligus menarik perhatian orang ramai untuk melihatnya sendiri. Pada kali ini, lelaki yang dikenali sebagai @Amsyarnaif telah berkongsi di platform Twitter keindahan Masjid Sri Sendayan yang diambil hanya menggunakan Apple iPhone 11 Pro.

Perkongsian beliau mengenai masjid bernilai RM100 juta ini telah berjaya memperoleh lebih 8 ribu retweets. Berikut merupakan gambar yang diambil beliau menggunakan model terbaru iPhone ini.

Gambar yang diambil dalam dan luar masjid beserta suntingannya jelas sangat menarik sekaligus memperlihatkan kehebatan kamera iPhone 11 Pro.

Untuk pengetahuan, lelaki ini kerap mengongsikan gambar yang diambil menggunakan Apple iPhone. Buat anda yang berminat untuk melihat lebih lanjut karya beliau, anda boleh klik di sini untuk ke laman Instagram beliau.

Sebelum ini, lelaki ini berjaya membuat kejutan terhadap bapanya dengan menghadiahkan iPhone ‘Boba’. Turut dikongsikan, kualiti video yang dihasilkan menggunakan iPhone 11 Pro.

Belum Mampu Beri Menantu, Lelaki Ini Hadiahkan iPhone ‘Boba’ Kepada Bapanya Buatkan Netizen Kagum Dan Terharu

Tonton Kehebatan Kualiti Video Apple iPhone 11 Pro Dalam Rakaman 4K

Inilah Individu Hebat Yang Mewakafkan Masjid Sri Sendayan Di Negeri Sembilan


Lihat Mat Saleh Ini Makan Nasi Lemak Paling Sedap Di Kuala Lumpur

Sonny Side dari Best Ever Food Review Show adalah host untuk rancangan makanan yang semakin popular di YouTube. Beliau mencuba nasi lemak di Village Park dan menurut Sonny, ini adalah nasi lemak paling sedap beliau pernah makan sepanjang beliau di Malaysia.

Terus sahaja ke minit 7.20 untuk melihat reaksi Sonny. Suka betul beliau dengan nasi lemak ini. Ada masa kami akan cuba makan nasi lemak di sini. Ada yang pernah cuba makan nasi lemak di sini? Anda setuju dengan pendapat Sonny ini?

P/S: Ada seorang anak Malaysia yang kini menempa nama di Korea Selatan dengan menjual nasi lemak panas di sana. Anda boleh baca kisah beliau di sini.


Lihat ‘Misteri’ Lukisan Mural Menghiasi Kampung Baru Mambau, Seremban

Siapa di sini suka melihat mural? Siapa yang tidak suka kan. Malah, jika terdapat mural depan mata pasti anda tidak akan lepaskan peluang untuk bergambar bukan?

Baru-baru ini, seorang pengguna Facebook Lily Sam telah berkongsi beberapa gambar mural di sekitar Kampung Baru Mambau yang terletak di Seremban. Jika dilihat, terdapat banyak gambar mural yang dilukis, tidak terhad pada dinding, malah pada pili bomba dan beberapa tempat yang tidak disangka-sangka.

Persoalannya, siapa yang melukis mural ini? Ianya masih menjadi tanda tanya. Pastinya kawasan sekitar Kampung Baru Mambau ini akan menjadi ‘hot spot’ untuk pelancong datang bergambar.

Lihat sahaja bagaimana mural dapat menarik ramai pelancong di Pulau Pinang. Akan tetapi, diharap dengan adanya mural ini tidak akan mengubah karakter kehidupan masyarakat setempat kelak. Berikut merupakan antara gambar mural yang dikongsikan.

Mana satu lukisan kegemaran anda? Bagi kami, lukisan Dumbo sangat mencuit hati. Mungkin anda boleh ke sana untuk bergambar dan muat naik di media sosial anda.


Footlocker Lancar Model adidas AM4 ‘Captain Marvel & Thanos’ Sempena Endgame

Demam Endgame baru sahaja bermula. Semua peminat pastinya berebut-rebut untuk mendapatkan barangan eksklusif filem ini. Footlocker sebelumnya telah mengeluarkan kenyataan bahawa pihaknya akan memperkenalkan ‘hadiah’ eksklusif sempena tayangan ‘Avengers: Endgame’.

Footlocker dengan kerjasama pelukis komik terkenal, Jen Bartel telah menghasilkan kasut khas adidas AM4 ‘Captain Marvel’ dan ‘Thanos’. Dua pasang kasut ini direka khas dengan lambang, corak dan warna yang identik dengan dua watak epik adiwira dalam siri terakhir ini.

Adidas x Jen Bartel: THANOS 😈🔥 Dropping this Friday 4/26 at 10am EST on footlocker.com ✨ Limited quantities will also be available at Flagship Foot Locker locations in NYC and LA (Times Square, Herald Square, Hollywood & Highland.) Sizes 6-13, Perfectly Balanced. 😎💜

A post shared by  Jen Bartel (@heyjenbartel) on Apr 24, 2019 at 6:27pm PDT

Restock today at 10am EST: https://www.footlocker.com/product/adidas-am4-mens/FV7917.html 🤩✨

A post shared by  Jen Bartel (@heyjenbartel) on Apr 26, 2019 at 5:29am PDT

Setakat ini, dua model kasut eksklusif ini hanya boleh didapati di stor flagship Footlocker di New York dan Los Angeles sahaja. Walau bagaimanapun Footlocker turut membuka tempahan dan belian secara atas talian menerusi laman web mereka. Kedua-dua pasang kasut ini boleh didapati dengan harga $125 (~RM516) sahaja.


Lihat Model ‘Custom Made’ Virgil Abloh x Air Jordan 1 Dipadankan Bersama Balenciaga

Baru-baru ini, pereka kasut Searleivy telah mengubah suai kasut terbaru kolabrasi Off-white x Air Jordan 1 dengan menukarkan tapak getah kasut AJ ke versi tapak multi-layer yang terkenal iaitu Balenciaga Triple S Sneaker.

Melihat dari gambar, kasut ini kelihatan sangat padan dan cool dengan tapak Balenciaga ini. Meskipun model ini sekadar rekaan daripada para peminat, kami berharap AJ x Off-white bakal bekerjasama bersama Balenciaga untuk menghasilkan kasut kolabarasi bersama suatu hari nanti.

Anda boleh melihat gambar kami kongsikan dibawah ini. Adakah anda bersetuju model ini bakal menjadi model paling hype pada tahun ini sekiranya kolaborasi diantara tiga jenama ini benar-benar berlaku?

A post shared by @searleivy on Mar 16, 2018 at 1:47pm PDT


7 Filem Ikonik Yang Dilakonkan Chadwick Boseman Sepanjang Menghidap Kanser

Dua hari lalu dunia dikejutkan dengan kematian bintang Black Panther, Chadwick Boseman pada usia 43 tahun. Lebih menyayat hati, orang ramai mulai mengetahui mengenai penyakit kanser usus yang dihidapi Chadwick Boseman sejak 2016 hanya selepas pemergian beliau.

Di sebalik kesulitan yang dihadapi, penyakit ini seolah tidak mematahkan semangat Chadwick Boseman untuk mencipta nama di pentas Hollywood sekaligus menghasilkan watak yang ikonik menerusi filem-filem lakonannya.

Selain filem Black Panther, Chadwick Boseman juga berjaya menempa nama menerusi beberapa filem lain. Berikut merupakan tujuh filem yang dilakonkan sejak mulai disahkan menghidap kanser usus peringkat ketiga pada tahun 2016.

Ramai yang menyangka King T’Challa mulai membuat penampilan pertama dalam filem pertama menerusi filem Black Panther. Namun tahukah anda penampilan pertama Chadwick Boseman dalam francais filem Marvel adalah melalui filem Captain Amerika: Civil War.

Kehadiran beliau pada filem ini adalah sebagai pengenalan beliau sebelum beliau membintangi filem Black Panther sebagai watak utama.

Selain daripada membintangi filem keluaran Marvel, Chadwick Boseman turut tampil sebagai watak utama menerusi filem Marshall sebagai Thurgood Marshall, seorang peguam yang melawan kes melibatkan ketidakadilan melibatkan kaum berkulit hitam di Amerika Syarikat.

Sebut mengenai Chadwick Boseman pastinya orang ramai akan ingat dengan lakonannya menerusi filem Black Panther yang sekaligus menjadi filem paling ikonik beliau sepanjang karier.

Meskipun watak Black Panther kurang dikenali pada awalnya berbanding watak-watak seperti Captain America dan Iron Man, pembawakan watak Black Panther oleh Chadwick Boseman sekaligus berjaya membuatkan Black Panther menjadi antara filem kutipan tertinggi dalam francais Marvel.

Beberapa bulan selepas Black Panther ditayangkan, Marvel pada tahun yang sama turut menayangkan filem Avengers: Infinity War yang sekaligus menampilkan Black Panther bersama warga Wakanda.

Chadwick Boseman sekali menampilkan lakonan yang ikonik pada filem ini bersama para Avengers yang lain melawan Thanos yang berakhir dengan kemanangan buat Thanos.

Sekiranya anda menonton filem Avengers: Endgame pastinya anda cukup tahu betapa epiknya filem ini. Kematian Chadwick Boseman tempoh hari sekaligus membuatkan para peminat membayangkan babak akhir Avengers: Endgame sekaligus menimbulkan tanda tanya mengenai filem sekuel Black Panther 2 yang dijangka bakal ditayangkan pada tahun 2022.

Berakhirnya siri Avengers buat seketika waktu, Chadwick Boseman sekali lagi dipilih oleh penerbit Avengers: Endgame iaitu Anthony Russo dan Joe Russo bagi membintangi filem 21 Bridges sebagai watak utama.

Melalui filem ini, Chadwick Boseman tampil sebagai detektif New York Police Department (NYPD) bersama Taylor Kitsch dalam usaha untuk menyingkap kes pembunuhan penjenayah berprofil tinggi.

Baru sahaja ditayang di Netflix pada Jun lalu, tidak ada sesiapa yang menyangka filem bakal menjadi filem terakhir beliau sebelum menghembuskan nafas yang terakhir.

Filem Da 5 Bloods arahan pengarah terkenal, Spike Lee mengisahkan tentang empat warga African-American yang terpaksa berpatah balik ke Vietnam dalam usaha untuk mencari squad leader mereka iaitu Stormin. Filem ini kini sedia ditonton di Netflix dan kembali mendapat tontonan yang tinggi selepas pemergian Chadwick Boseman.

Siapa sangka sepanjang 4 tahun melawan kanser, beliau mampu memberi sepenuh komitmen serta lakonan yang epik buat setiap filem yang dilakonkan beliau.

Sehubungan dengan pemergian beliau, terdapat para peminat yang mencadangkan agar pihak pawagam menayangkan semula filem lakonan beliau dimana hasil kutipan sedikit sebanyak dapat disumbangkan kepada yayasan kanser Chadwick Boseman.

Pemergian Chadwick Boseman telah ditangisi para selebriti serta para peminat. Ikuti lebih lanjut ucapan terakhir para Avengers buat bintang Black Panther ini.

‘Selamat Berehat King’, Para Avengers Kongsikan Ucapan Terakhir Buat Bintang Black Panther

Pernah Diejek Kurus, Kematian Chadwick Boseman Adalah Pengajaran Buat Netizen


Lihat Model Nike Mercurial Superfly 360 Yang Mendapat Sentuhan Kim Jones

Kim Jones yang merupakan bekas pereka Louis Vuitton, baru ini telah mendedahkan kerjasama terbaru bersama Nike. Projek baru ini melihat hasil beliau dalam memberi sentuhan kepada model kasut Mercurial Superfly 360 yang akan dipakai oleh Cristiano Ronaldo.

Mercurial Superfly 360 yang baru sahaja dilancarkan pada bulan lepas, telah menunjukkan teknologi revolusioner yang membolehkan pemain bergerak dan menukar arah lebih pantas dari sebelum ini.

Melihat dari rekaan terbaru ini, bekas Pengarah Artis Louis Vuitton telah menambah corak cheetah berwarna oren dan hitam pada model ini. Seterusnya, kasut ini ditambah dengan logo Swoosh putih yang serta penjenamaan Kim Jones di sepanjang tumit kasut.

Cristiano Ronaldo berhasrat akan memakai kasut ini pada perlawanan Liga Juara-Juara Real Madrid di PSG pada 6 Mac ini. Anda boleh memiliki secara eksklusif di Nike Store Paris Champs Elysees dan laman web nike.com semasa perlawanan separuh masa pertama.


Lihat Modifikasi Garang Nissan GT-R ‘Off-Road’ Dengan 600 Kuasa Kuda

Lebih sedekad di pasaran, Nissan GT-R nampaknya masih lagi releven dan menjadi kegilaan orang ramai khususnya anak muda yang cintakan kelajuan. Sepanjang model ini diperkenalkan juga dapat dilihat pelbagai modifikasi telah dibuat dalam menawarkan lebih kuasa buat model ini.

Pada kali ini, sebuah lagi modifikasi unik oleh Classic Youngtimers Consultancy telah dijalankan dalam menghasilkan Nissan GT-R versi off-road. Digelar sebagai ‘Godzilla 2.0’, model ini telah dimodifikasi agar kelihatan lebih garang dengan padanan pelindung fender beserta tayar besar pada bahagian atas kereta.

Apa yang menarik perhatian kami mengenai model ini adalah rim asal Nissan GT-R masih lagi dikekalkan walau bagaimanapun tayarnya telah ditukar untuk disesuaikan dengan kegunaan lasak dan off-road.

Seperkara lagi yang paling menonjol pada Godzilla 2.0 ini sudah pastinya bodywrap camouflage yang menaikkan lagi seri pada model ini. Godzilla 2.0 ini sedia ditawarkan pada harga sekitar $107,000 (RM456,034.00) tidak termasuk cukai menerusi laman web Classic Youngtimers Consultancy. Anda boleh tonton video di bawah model kereta sukan yang dimodifikasi untuk pemanduan lasak ini.

Pada minggu lalu, Proton telah melancarkan Saga Anniversary Edition dengan harga RM39,300. Turut dikongsikan bagaimana jenama Lamborghini tercipta selepas dihina oleh Enzo Ferrari.

Proton Saga Anniversary Edition Dilancarkan Secara Rasmi Dengan Harga RM39,300

Bagaimana Jenama Lamborghini Lahir Selepas Dihina Oleh Enzo Ferrari?


Lihat Najib Razak Bengang Apabila Ditanya Tentang Kes Altantuya

Sebentar tadi, laman 101 East – Al Jazeera telah memuat naik sedutan temu bual antara wartawan Al Jazeera, Mary Ann Jolley dengan bekas Perdana Menteri Malaysia, Dato’ Sri Najib Razak.

Pada tahun 2015 sewaktu Najib Razak masih memegang jawatan Perdana Menteri, Mary Ann Jolley pernah tiba ke Malaysia untuk membuat siasatan tentang kes Altantuya Shaariibuu. Beliau bagaimanapun tidak berjaya memasuki Malaysia dan mendapat notis perlu pulang ke negara asal setibanya di KLIA.

Selepas Najib Razak tidak lagi mempunyai kuasa untuk mentadbir negara, Mary Ann berpeluang untuk menemu bual Najib Razak secara eksklusif. Namun dalam sedutan temu bual ini, beliau dilihat tidak selesa dengan soalan yang diajukan kepadanya tentang kes bunuh Altantuya.

Najib Razak dilihat berulang kali menegaskan beliau tidak bersalah dan tidak mempunyai sebarang hubungan dengan Altantuya. Najib Razak turut menjawab soalan Mary Ann mengapa beliau tidak dibenarkan untuk memasuki Malaysia pada tahun 2015.

Sedutan temu bual ini telah dikongsi sebanyak lebih 4,000 kali di Facebook dan untuk melihat temu bual ini secara penuh, anda boleh tekan di sini. Ini sememangnya satu dokumentari 30 minit tentang pembunuhan Altantuya yang sangat teliti daripada Al Jazeera.


Lihat Nike Air Jordan IV Yang Diubahsuai Dengan Tema ‘Game Boy’

Johnny Barry yang merupakan seorang artis seni yang suka mengubah rekaan kasut baru-baru telah umumkan penghasilan rekaan terbaru beliau. Kali ini beliau menghasilkan Nike Air Jordan IV yang bertemakan permain mudah alih terkenal iaitu Nintendo Game Boy.

Warna putih telah menjadi pilihan untuk rekaan edisi terhad ini. Kasut ini juga turut menampilkan hiasan seperti butang alat permainan pada bahagian belakang tumit kasut iaitu butang A dan B serta butang pegerakan.

Pada bahagian lidah kasut ini pula terdapat logo Game Boy pada bahagian kiri dan skrin permainan pada bahagian kanan kasut ini. Selain itu, model ini turut menampilkan tag kasut seakan pita permainan.

Seperti biasa, kasut ini dihasilkan sangat terhad iaitu sebanyak 10 pasang sahaja. Untuk sepasang kasut ini mereka jual dengan harga $1,350 (RM5,613.98) sahaja. Berdasarkan penjualannya yang terhad, model ini cuma ditawarkan di laman Freaker Sneak.


Lihat Orang Australia Ini ‘Flying Kick’ Penunggang Skuter Di Bali

Baru-baru ini tular video aksi warga Australia yang menendang penunggang skuter dan menyerang sebuah kereta di Bali. Aksi tersebut dirakam oleh pengguna Instagram @denpasar_info dan kejadian itu berlaku di Sunset Road di Kuta.

Nicholas Carr dipercayai melakukan perkara tersebut berikutan mabuk dan perbuatan Carr telah mengakibatkan penunggang sekuter cedera. Selepas dia menyerang kereta dan menendang penunggang sekuter, dia bertindak memecahkan kaca di kedai serbaneka Circle-K dan Restoran Wahana.

Kemudian, Carr didapati menyerang seorang warga emas dan mengakibatkan kecederaan pada tangan dan kaki. Setelah itu, dia telah mengurung diri di rumah mangsa dan menyelusup keluar melalui tingkap yang terbuka.

Pihak komuniti setempat, polis dan pengawal berjaya menangkap dia di luar Hotel Villa Catalina. Nicholas Carr juga telah mengalami luka, lebam dan perlu dijahit pada lengan kanannya.

Perbuatan tidak terkawal Carr mendatangkan kecederaan pada diri dan orang sekitar kerana mabuk. Polis mengatakan bahawa Carr tidak mengambil dadah, hanya mabuk. Justeru itu, dia akan didakwa kerana memusnahkan harta benda dan keganasan. Kedua-dua pertuduhan masing-masing membawa hukuman maksimum dua tahun dan lapan bulan penjara.


Lihat Orang Bunuh Diri Depan Mata Sewaktu Belajar Di Korea Buat Aku Berfikir Tentang Ini

Assalamualaikum dan selamat sejahtera kepada semua pembaca. Aku terpanggil untuk menulis bila terbaca tentang pengalaman belajar di negara K-pop di laman Facebook, dan aku fikir ada baiknya aku buka pekung di dada berkenaan perasaan aku terhadap orang Korea, dan pengalaman aku semasa hidup di sana sebagai pelajar yang gagal graduasi.

Pelajar yang gagal di Korea? Jika pembaca nukilan ini adalah bekas pelajar di sana yang akrab dengan komuniti dan pihak kedutaan, pasti tahu kes pelajar gagal untuk graduasi sangat sedikit. Bagaimanapun, itu hanyalah separuh daripada kisah aku di sini.

Kisah yang ingin aku tumpukan adalah lebih kepada pengalaman unik yang aku lalui semasa saat-saat akhir pengajian ijazah aku di Universiti Y, Seoul. Pengalaman melihat kes bunuh diri di hadapan mata. Kisah yang sampai sekarang segar dalam ingatan. Wajah pelaku, saksi, pegawai kecemasan dan perubatan, serta polis semuanya masih segar dalam benak fikiranku.

Korea dan bunuh diri. Dan situasi yang lebih ringan sedikit adalah arak. Negara yang rakyatnya hidup serba bersaing. Ditambah saingan dari jiran terdekat yang sangat dipandang dari pelbagai segi; budaya, gaya hidup, dan budaya kerja.

Bagi aku, bangsa Korea sangat bekerja keras dan memupuk hidup berusaha untuk jadi yang terbaik. Dari kecil sehinggalah ke alam pekerjaan, tekanan daripada masyarakat (ibu bapa, guru, komuniti) amatlah ekstrim sehinggakan bunuh diri itu menjadi ‘budaya’, atau langkah akhir terbaik untuk penyelesaian masalah.

Artis-artis yang disanjung tidak kurang ramainya yang menamatkan riwayat hidup dengan membunuh diri. Jadi, tidak hairanlah di jambatan-jambatan melintasi Sungai Han atau Han River (aku tidak pasti jumlah jambatan, tetapi memang banyak) dikhaskan papan-papan iklan dengan kata-kata positif supaya rakyatnya berfikir dahulu sebelum terjun ke dalam sungai.

Gaya hidup dan budaya kerja yang membebankan adalah salah satu punca besar kepada hal ini. Dan aku percaya pegangan agama sangat penting dalam menentukan kompas mentaliti jiwa manusia.

Rakyat Korea? Majoriti tidak beragama. Agama hanya pada kertas, banyak kes begitu. Sebut sahaja. Kristian? Buddha? Profesor aku di Universiti Y (universiti pro Kristian) sendiri mengakui yang dia Katolik, tetapi hanya pada luaran. Cara hidup dan didikan kepada anak? Kosong.

Aku tinggal sendirian di saat-saat akhir pengajian. Senior serumah sudah pun tamat pengajian di Universiti Y. Setelah Extend 2 semester, sukar untuk aku sesuaikan diri dengan kehidupan universiti.

Tambahan pula aku Melayu lelaki solo dalam batch masuk universiti itu. Sejujurnya aku amat keliru dalam pelajaran bermula daripada semester 3. Lalai? Mungkin.

Namun, aku sangat-sangat ingin jelaskan yang pelajar yang belajar di luar negara ini bukanlah jenis tidak sedar dek untung. Belajar dapat duit banyak-banyak, kemudian bazirkan. Tidak.

Aku sedar gagal tamatkan pengajian itu petanda aras aku di landasan yang salah, namun banyak kekangan yang aku lalui perlu diambil kira sepanjang hidup di sana.

Sebagai contoh, apabila tinggal seorang, mencari rumah sewa amatlah susah (kawasan universiti adalah hotspot rumah sewa). Melainkan ada geng 4 orang, set sama-sama cari 1 rumah. Kos menjadi kurang.

Elaun sara diri secara kasarnya RM1800 pada masa itu lepas tuker ke RM. Sewa bulanan rumah satu bilik aku? RM1400+-, tak termasuk bil air elektrik. Masuk elaun saja, beras sekampit telur sepapan jadi target aku. Sepapan itulah sebulan menu. Sungguh. Pengalaman dan memori, ada hikmahnya. Aku pasti itulah yang menguatkan jati diri aku.

Berbalik kepada kes bunuh diri, maka aku ambil keputusan melanggar kontrak rumah sewa dan menyewa di perumahan yang jauh daripada kawasan universiti aku. Sewa rumah dalam 40 minit jauh daripada universiti.

Kejiranan di kawasan ini terdiri daripada orang-orang Korea golongan kelas menengah dan kelas rendah berusia sekitar 40 – 50 an umurnya. Sepanjang semester extend aku menetap di situ. Satu pagi waktu musim luruh, subuh masih pada waktu biasa seperti di Malaysia (musim panas subuh masuk pukul 3 – 4 pagi.

Bulan puasa musim pans sangatlah masak dan pishang bagi student. Sangat menduga. Memandangkan hari itu adalah ahad dan bukan minggu peperiksaan (minggu peperiksaan aku ikut cara Korea, berkampung di perpustakaan universiti tak balik ke rumah 2 ke 3 hari), aku ambil keputusan pergi Family Mart (macam 7E) untuk beli kopi dan roti sebagai sarapan sambil layan movie.

Keluar daripada rumah tiada apa-apa yang menarik dan pelik aku rasakan. Masa dalam perjalanan balik dan ketika hendak masuk bangunan rumah sewa dalam 20 minit kemudian, aku perasan sesuatu yang pelik di pokok terletak pada hujung bangunan. 10 saat juga aku terpinga-pinga cuba untuk hadam apa yang aku nampak. Kusangkakan replika patung manusia tergantung di pokok, rupa-rupanya. Masya-Allah!

Jarak aku daripada tubuh kaku tergantung di pokok itu dalam 80 meter. Aku memekik ajossi (pakcik) 3 kali dari jauh.Tidak berganjak. Aku? Sama. Tidak berganjak ke depan untuk menolong. Situasi ini amat janggal. Mana mungkin aku mampu maju ke depan seolah-olah ini adalah perkara biasa.

Dengan izin Allah, maka datanglah susuk tubuh manusia lain daripada belakang. Jiran muda yg tinggal di tingkat 2. Dia hanya berlalu tanpa mengetahui apa yang sedang berlaku. Earphone, smartphone. Dunia dan manusia berpisah sementara. Lalu aku menarik tangan mamat Korea ni (Korean A) bila dia mahu naik tangga.

Aku tunjuk pokok bergantung kemas manusia itu. Serta merta merah mata Korean A. Dengan bada yang menggigil, dicapainya smartphone tadi untuk mendail 119. Aku terlalu kaku dan bingung. Tak terfikir langsung akan emergency rescue team.

Dari panggilan kecemasan itu, aku dapat faham yang kami (saksi) hendaklah bertindak dahulu sebelum bantuan smpai. Bibir mamat Korean A menyebut tentang pisau, lalu aku lari masuk ke dalam rumah ambil pisau potong ayam aku.

Bermulalah siri kau buat ini aku buat ini. Rescue guider dalam panggilan minta seorang potong tali gantung, seorang lagi sahut badan mangsa. Di pikiran aku, sudah pastilah potong tali. Kau sanggup peluk badan kaku entahkan hidup entahkan mati? Tidak sama sekali.

Malangnya, Korean A dengan pantas mengambil pisau daripada tangan aku dan berkata, “Ready. Dalam kiraan 3, aku potong kau sambut.” I am like, this guy, really. Lalu aku hanya mengangguk dalam paksa. Sampai kiraan 3, tali yang dipotong tak putus. Oh, pisau tumpul, bisik hatiku. Lalu aku hanya menunggu, dan.

Debuk! Aku tak jangka yang tali itu akan putus dengan cepat. Aku tak sempat sahut badan ajossi tu. Terjelepuk badan kaku itu ke tanah. Darah luka keluar di kepala akibat hentakan kuat dengan batu tanah. Aku pandang Korean A.

Aku tergamam lagi dan rasa bersalah sebab tak sambut badan pak cik itu. Korean A dah berair mata dan berlari ke rumah bertentangan dengan rumah sewa aku. Aku ikut dia lari, seperti lembu dicucuk hidung.

Rupa-rupanya mamat tu dah dapat kenalpasti identiti mangsa. Diketuk pintu rumah tersebut. Keluar seorangg lelaki, linkungan 30-an, tak terurus rambut (pagi hujung minggu, perkara biasa).

Ditanya kepadanya adakah ayah ada di dalam rumah. Dijawab tiada. Lalu Korean A tersebut menangis sambil menunjukkan arah pokok lokasi kejadian yang terlindung daripada pandangan lelaki 30-an itu (aku panggil korean B).

Pantas korean B berlari ke tempat kejadian menjerit-jerit dan memanggil ayahnya. Menangis dan melaungkan ayat berulang-ulang kali, “ayah, kenapa buat macam ni. Kenapa? Kenapa?” sambil mengetuk dada ayahnya.

10 saat kemudian dia mulakan CPR, mungkin sudah terkawal emosi. Isteri mangsa juga keluar melihat dan mengambil pisau pemotong tali milik aku. Dibawa masuk rumahnya dan dibuang. Nampak lebih tenang berbanding anaknya. Aku bingung. Pisau aku kenapa dia yang uruskan dan buang?

15 minit kemudian bantuan kecemasan sampai. 1 ambulan, 2 kereta bomba, 1 kereta polis. Scene yang biasanya hanya dapat ditonton dalam TV dan drama. Kerja prosedur menyelamat pasukan perubatan berjaya mengembalikan nafas mangsa, lalu dikejarkan ke hospital untuk rawatan kecemasan lanjut.

Aku dan Korean A disoal siasat polis. Melihatkan aku seorang warga asing, aku bagai disisihkan dan banyak soalan lebih kepada Korean B (mungkin dia ingat kena speaking dengan aku. Padahal aku boleh ckp Korea kot).

Maka pagi itu kembali tenang seperti tiada apa-apa yg berlaku. Aku jadi pelik. Jiran lain macam tengok-tengok, kemudian berlalu pergi selepas semua anggota penyelamat bersurai. Like this was normal.

Satu perkara yang aku tahu, ini tidak normal buat aku. Petangnya dikhabarkan oleh anak mangsa yang ayahnya mati dalam perjalanan ke hospital. Jasad masih ampuh, namun jiwa mahu pergi. Sehebat manapun uaha pasukan penyelamat, bila mental lemah apapun tak jadi.

Malam itu, aku mimpi babak-babak bunuh diri tu berulang lagi. Muka pucat, badan kaku ajossi tu bermain lagi di dalam mimpi. Aku bangun mengejut dan terus tak tidur. Esoknya ponteng kelas.

Teruk kan perangai? Aku tak boleh keluar rumah. Mayat tak ada, tetapi pokok tu masih di situ. Maka berlalulah isnin itu tak ke kelas, tak makan, hanya berselubung selimut. Aku trauma dan fobia.

Selasa. Aku perlu buat sesuatu. Kelas kena pergi. Kena bar satu hal pula menjawab di kedutaan (pegawai latihan bertugas yang menjaga pelajar masa tu sangat garang, tegastetapi bagus. Kepimpinan beridentiti).

Bayangkan. Keluar rumah berlari sekuat hati tutup mata. Balik rumah lewat malam supaya tak nampak kelibat pokok tu dalam gelap malam. 3 hari berturut rutin aku begitu.

Kejadian itu ajar aku banyak perkara. Aku masa tu lalai dari segi agama. Solat kadang-kadang penuh, kadang-kadang tinggal. Lepas pada tu aku solat dan banyak baca Al-Quran.

Syukur, 2 minggu lepas tu aku berjaya atasi trauma tu. No more nightmare. Pokok tu pun tak ‘berhantu’ dalam fikiran aku. Mulanya kisah ini dimaklumkan kepada pegawai latihan tu supaya dapat pindah rumah, tetapi kemudiannya aku batalkan rancangan ni.

Namun, itu tak merubah situasi aku yang tak dapat cope dengan kehidupan sebagai pelajar di universiti tu. Imigresen Korea menolak permohonan aku untuk sambung visa, pihak universiti tolak rayuan luluskan 1 subjek yang aku gagal tu (grading tertakluk penuh kepada pensyarah. Jika pensyarah tu kata gagal, universiti tu pun akan sokong sepenuhnya keputusan pensyarah).

Maka mengadaplah aku ke pegawai latihan tu di kedutaan Malaysia. 2 ke 3 sesi aku jumpa dia, maki hamun je aku dapat. Aku jadi lali. Menghadam situasi tak dapat graduasi pun susah, nak hadam kata-kata negatif daripada sekeliling? Hanya 1 ayat yang aku ingat daripada beliau. “Nasib baik ayah kamu mampu. Kalau tak nak jadi apa balik Malaysia? Jual burger?”

Seminggu sebelum balik Malaysia for good, adik aku yang belajar di India pun datang melancong. Mak aku izinkan dan pesan tengok-tengokkan aku. Naluri ibu yang kuat. Anak susah hati jauh-jauh boleh tahu.

Adik aku ikut ke mana sahaja aku pergi. Dia cakap jangan buat benda bukan-bukan. Sebab aku penah cerita kepada mak aku tentang kejadian bunuh diri di kejiranan itu, jadi mak aku risau dan pesan adik aku monitor keadaan aku.

Sesi terakhir jumpa pegawai kedutaan tu aku bawak adik aku sekali. Orang bawak keluarga melancong jalan-jalan, aku bawak adik aku mengadap musibat yang berpunca daripada aku sendiri. Malam tu kami menangis sama-sama mengenang nasib aku dan kata-kata ‘tajam’ di kedutaan.

Penerbangan adik aku balik ke Malaysia lagi awal daripada aku sebab aku dah tunda tarikh penerbangan, hendak urus hal balik for good. Dia hendak tunda tarikh penerbangan dia juga sebab masih risau dan tak yakin dengan keadaan aku.

Aku janji dengan dia, kami jumpa di Malaysia nanti. Maka 3 hari terakhir di sana aku abiskan dengan muhasabah diri dan banyak berjalan menatap bumi Korea yang hampir 6 tahun menjadi kediaman utama aku.

Jujurnya, aku rindukan negara sonata itu bukan kerana banyak kemudahan berbanding negara sendiri, tapi kerana aku rasa negara itu sangat berpotensi jika ‘jiwa-jiwa’ rakyatnya lebih dekat kepada agama.

Mereka dipandang tinggi di mata dunia dari aspek pendidikan, teknologi, sukan, dan sebagainya. Malang, jiwa mereka ‘kosong’. No real purpose of life. Bangun, kerja/belajar, balik, minum arak, tidur. Kemudian ulang. Rasa hidup susah, bunuh diri.

Di kesempatan ini aku ingin mengucapkan tahniah dan berbangga kepada kelompok pelajar Malaysia di Korea yang komited dengan komuniti muslim di sana. Mereka sanggup turut serta dalam program Nuri dan mengadakan dakwah islamiah di masjid-masjid untuk memperkenalkan Islam kepada penduduk tempatan.

Aku rasa khilaf. Sepanjang di sana aku tak sertai benda-benda ini walaupun aku datang daripada keluarga yang mengamalkan pendekatan usrah. Aktiviti yang lebih kepada kekitaan dan keseimbangan dunia akhirat, berbanding hanya aku dan dunia aku.

Kegagalan aku di sana aku jadikan teladan untuk masa kini dan hadapan. Moga-moga kesudahan kita tidak dengan cara bunuh diri seperti ajossi tu, nauzubillah.

Aku doakan komuniti Malaysia di Korea kekal akrab dan harmoni seperti selalu. Nasihat kepada junior di sana, teruskan perjuangan dan jangan terpesong daripada urusan utama kita, belajar dan berbakti kepada mana-mana antara berikut: ibu bapa, keluarga, bangsa, dan agama. Pegang kepada kompas hidup anda. Jika terpesong, tanya kepada yang di atas sana. Di mana jalan kembali.


Lihat Pada Usia Berapa 21 Usahawan Power Ini Buat Sejuta Dan Billion Pertama

Pernahkah anda terfikir pada umur berapa usahawan terkemuka dunia membuat USD1 juta pertama mereka? Tiada yang dapat tandingi Mark Zuckerberg. Dia menjadi jutawan pada umur 22 tahun dan menjadi billionaire setahun kemudian. Tetapi dia tetap keep it simple dengan memakai seluar jeans dan hoodie.

Tidak semua entrepreneurs bernasib baik seperti Mark. Jalan untuk menuju kekayaan itu adakala mengambil masa dan kompleks. Walaupun usahawan tersebut adalah seorang yang terkenal, sejuta yang pertama itu tetap akan mengambil masa.

Personaliti wanita Martha Stewart menjadi jutawan ketika usianya 45 tahun. Pengasas pembersih hampagas jenama Dyson, James Dyson tidak menjadi jutawan hingga usianya 47 tahun.

Dan untuk menjadi billionaire pula, ia mengambil masa yang lebih lama. Richard Branson, pengasas jenama Virgin menjadi jutawan pada umur 23 tahun dan hanya mendapat status billionaire ketika umurnya 41 tahun.

Anda boleh lihat infografik di bawah yang direka oleh company dari United Kingdom, Fleximize. Anda boleh kaji setiap individu yang tersenarai di dalam carta ini berapa lama yang mereka ambil untuk mencapai status jutawan dan billionaire mereka.

Click image to open interactive version (via Fleximize).


Lihat Pandang Pertama ‘Dawn Raid’ Filem Arahan Bront Palarae

Ini adalah salah satu filem tempatan yang sangat kami nantikan. Filem Dawn Raid ini diambil daripada kisah sebenar pada 7 September 1981 tentang bagaimana Malaysia dapat membeli saham Guthrie Consolidated.

Pembelian saham milik Guthrie Consolidated ini dikenali sebagai Serangan Subuh membuktikan kepintaran orang Malaysia dalam membeli aset milik negara luar. Siapa mastermind di sebalik serangan ini? Tidak lain tidak bukan Tun Mahathir Mohammad (Perdana Menteri), Ismail Ali (gabenor Bank Negara), dan Khalid Ibrahim.

Filem ini dilakonkan Shaheizy Sam, Sofia Jane dan ramai lagi. Tiada tarikh bila filem ini akan berada di pawagam tetapi berdasarkan pandang pertama filem ini, kami yakin ianya pasti satu filem yang mantap!


Lihat Pandang Pertama Kolaborasi BAPE x adidas UltraBOOST

Ini berita baik buat anda peminat jenama A Bathing Ape (BAPE) dan adidas. Satu lagi koleksi kolaborasi antara dua jenama ini bakal menemui anda tidak lama lagi.

Model UltraBOOST dipilih untuk koleksi ini dengan dua pilihan warna. Jika dilihat pada lidah kasut, Ape Head dihiasi seperti bendera Amerika, menandakan kasut ini bakal keluar sempena Super Bowl Llll. Selain kasut, koleksi BAPE x adidas ini turut akan hadi dengan jersi, helmet, bola ragbi serta kasut but adidas Adizero 5-Star.

Koleksi ini dijangka akan mula dipasarkan pada 2 Februari ini dan harga untuk koleksi ini masih tidak diketahui. Anda boleh bersiap sedia andai kata kasut ini masuk ke pasaran Malaysia.


Lihat Pandang Pertama Model Baharu adidas OZ adiPRENE ‘Triple Black’

adidas menerusi akaun Instagram Randy Galang dan Lutz telah berkongsikan gambar model Ozweego generasi baharu yang dijangka akan dijual untuk musim Luruh/Sejuk 2019.

Model ini akan dikenali sebagai OZ adiPRENE dan untuk keluaran pertama, warna ‘Triple Black’ diperkenalkan terlebih dahulu. Menarik tentang model ini adalah bahagian tapaknya mirip model YEEZY 500 tetapi dengan rekaan badan adidas LXCON.

Dapat dilihat panel suede akan menghiasi kasut ini disamping penggunaan material kain untuk keselesaan yang lebih. Tiada harga yang diumumkan setakat ini tetapi dijangka bakal dijual November 2019. Sempat untuk simpan duit terlebih dahulu.

A post shared by  Lutz (@inmidoutsole) on Feb 18, 2019 at 5:31am PST

adidas Originals OZweego 💣💣💣 🔮🔮🔮 Who’s as ready as I am? 🏆📈💥🤩 [ @inmidoutsole x @randygalang ] . . . . . . #randygalang #hypebeast #sneakerhead #kicks #hype #sneakers #hypeaf #hypefeet #modernnotoriety #highsnobiety #complex #complexkicks #streetbeast #minimalmovement #hskicks #sneakernews #hypefeet #sneakerholics #kickstagram #kicksonfire #sneakerfiles #nicekicks #solecollector #sneakerfreak #sneakerheads #hypebeastkicks #kicksoftheday #ozweego #thesolesupplier #hypedstreets

A post shared by  Randy Galang (@randygalang) on Feb 18, 2019 at 5:30am PST


7 Filem Superhero Yang Akan Ditayangkan Pada 2016

Baru-baru ini San Diego Comic-Con International telah berlangsung bagi mencipta kesedaran dan penghargaan buat komik dan yang sehubungan dengannya. Selain peminat-peminat komik tampil dengan cosplay masing-masing yang unik, di majlis tersebut turut mempaparkan trailer filem-filem superhero bagi 2016. Berikut adalah filem-filem superhero yang akan ditayangkan pada tahun hadapan.

25 Mac 2016: Batman v Superman: Dawn Of Justice

Maaf, sinopsis filem belum dikeluarkan lagi dan kebanyakan trailer di atas didapati dari tayangan di San Diego Comic-Con. Harap maklum.

LIKE dan FOLLOW Vocket di Facebook serta Instagram


Lihat Pandang Pertama ‘PowerBeats Pro Wireless’ Oleh Apple

Ini berita baik buat pengguna setia jenama Apple kerana Apple bakal hadir dengan PowerBeats Pro Wireless yang pastinya akan memberikan anda pengalaman mendengar muzik yang lebih baik. Rekaan PowerBeats Pro ini sangat sesuai digunakan untuk anda ketika bersukan.

Keistimewaan fon kepala tanpa wayar ini mempunyai ketahanan bateri lebih lama, penyambungan dan penggunaan ‘Hey Siri’ yang lebih baik berikutan penggunaan cip H1. Malah, keseluruhan fon kepala ini dan bekasnya menggunakan warna hitam yang tampak elegen.

Akan tetapi, bila produk ini akan dilancarkan masih belum diketahui dan mungkin ia akan tersedia pada bulan hadapan. Harap pihak Apple akan mengeluarkan kenyataan rasmi tidak lama lagi.

Exclusive: Powerbeats Pro in motion. Story on 9to5Mac.

A post shared by  9to5Mac.com (@9to5mac) on Mar 25, 2019 at 1:52pm PDT


Lihat Pandangan Jujur Rakyat Korea Selatan Tentang Islam

Jay Kim merupakan seorang YouTuber dari Korea Selatan yang banyak bertukar pendapat tentang agama Islam di channel YouTube miliknya.

Dalam konten terbarunya, beliau mendekati beberapa individu Korea Selatan untuk bertanya pandangan mereka tentang agama Islam.

Hampir semua antara mereka tahu tentang agama Islam dan keperluan orang Islam untuk berpuasa di bulan Ramadan. Majoriri juga ada menyebut tentang ISIS yang sedikit sebanyak memberi imej tidak baik kepada agama Islam.

Namun, ini perkongsian yang jujur daripada mereka dan secara umumnya, rakyat di Korea Selatan tahu secara dasar tentang asas agama Islam tetapi media antarabangsa sedikit sebanyak memberi tanggapan negatif kepada agama Islam.

Namun, ini adalah perkongsian yang baik daripada Jay Kim. Mungkin jika anda ke Korea Selatan dan anda bertemu seseorang yang mahu tahu tentang Islam, anda boleh ceritakan keindahan agama Islam kepada mereka.


Lihat Pecahan Kasut Off-White™ x Air Jordan 1 Apabila Diceraikan

Pengguna Instagram iaitu rudyindahouse_ telah melukakan hati para pengumpul Sneakerhead. Jika sebelum ini beliau mengbongkarkan kasut kolabrasi Sean Wotherspoon x Nike Air Max 1/97, kali ini beliau menceraikan satu per satu kasut Off-White™ x Air Jordan 1.

Pada akhir video ini,anda boleh melihat kesemua potongan kasut kolabrasi ini bersama zip tie diletakkan diatas kotak kasut yang dibentangkan untuk digantung di dinding bersama kasut-kasut yang lain. Anda boleh tonton video ini disini sambil mengelap air mata mengenangkan harganya yang mencecah lima angka.


Lihat Pemandu Profesional Pusing Satu Litar Sepang Kurang 3 Minit Dengan Proton X50

Peminat-peminat sukan permotoran kembali menarik nafas lega setelah semakin banyak lokasi telah beralih ke Pelan Pemulihan Negara (PPN) Fasa 2 dan Fasa 3. Kelonggaran yang diberikan tidak disia-siakan oleh peminat sukan permotoran tempatan untuk memanaskan enjin kenderaan mereka.

Tidak perlu menunggu masa yang lama, baru-baru ini sebuah Proton X50 telah berjaya mencipta rekod dengan melengkapkan satu pusingan litar Sepang dalam 2 minit 47 saat sahaja.

Menurut laman portal Paultan.org, kereta SUV segmen-B tersebut dipandu oleh pelumba professional Malaysia, Mark Darwin yang pernah berlumba untuk beberapa acara lumba peringkat antarabangsa seperti Lamborghini Super Trofeo Asia, Toyota Gazoo Racing Festival Malaysia dan Sepang 12 Hours GTC.

Difahamkan kedai aksesori yang mengubah suai Proton X50 ini telah menaikkan prestasi serta menjadikan kereta tersebut lebih baik dari segi kawalan, suspensi, sistem brek dan juga stabiliti.

Walaupun Proton X50 cukup dikenali sebagai kereta crossover untuk kegunaan dan keselesaan keluarga, namun pemilik SUV membuktikan kereta ini tetap lasak dan garang (setelah dilakukan pengubahsuaian) untuk ‘dilenjan’ di dalam litar.

Anda boleh tonton kemampuan kereta SUV ini melengkapkan satu pusingan litar Sepang melalui video yang kami kongsikan di bawah.

Kepada peminat-peminat aktiviti permotoran, bolehlah anda memanaskan semula enjin serta uji kemampuan kenderaan anda di litar Sepang bermula hari ini dengan mengikuti SOP yang telah disarankan oleh pihak kerajaan.

Tonton aksi selamba dan bersahaja ‘pak cik’ bekas pemandu rali tekan pedal minyak panjat Genting Highlands dengan Perodua Ativa yang baru dilancarkan pada Mac lalu.

Lihat Bekas Pemandu ‘Rally’ Lenjan Perodua Ativa Naik Genting Highlands

Tonton Lelaki Ini ‘Lenjan’ Proton Saga 2019 Naik Genting Highlands


Lihat Pendatang Asing Curi Beg Dari Bas Pelancong Di Perancis

Tularnya video hasil perkongsian Voice of Europe di laman sosial Twitter mengenai tindakan pendatang asing yang mencuri beg dari bas pelancong yang sedang bergerak di Perancis telah menarik perhatian masyarakat dunia.

In France migrant gangs have found a new way to rob bus passengers pic.twitter.com/VPGTJGjm9p

— Voice of Europe 🌐 (@V_of_Europe) July 18, 2018

Video tersebut menunjukkan sekumpulan lelaki yang mengejar bas pelancong FlixBus dan kemudian membuka pintu penyimpanan bagasi. Beberapa orang lelaki daripada kumpulan tersebut berjaya melarikan beberapa bagasi milik pelancong.

FlixBus, syarikat yang bertapak di Jerman yang menawarkan perkhidmatan bas pelancong di benua Eropah ini dilaporkan bakal menghentikan laluan di kawasan tumpuan pendatang asing bagi mengelakkan masalah seperti ini berulang kembali. Tidak cukup dengan kecurian beg, pemandu FlixBus juga berhadapan dengan ugutan oleh pendatang asing di kawasan tersebut.

Difahamkan bahawa kejadian tersebut terjadi selepas kemenangan Perancis merangkul piala World Cup 2018. Kejadian ini telah kemudiannya mencetuskan kekacauan dan beberapa insiden yang sama di seluruh negara tersebut.


Lihat Pengumpul Tegar ‘Darth Vader’ Dengan Koleksi Sebanyak 63,000 Barangan

Darth Vader sememangnya mempunyai jumlah peminat yang ramai. Gayanya yang cool beserta suit hitam berjaya membuatkan orang ramai teruja dengan penampilannya. Dalam pada itu, disebalik watak ikonik itu, munculnya seorang pengumpul tegar barangan Darth Vader dimana jumlah barangan terkumpul kini telah mencecah 63,000 barangan.

Difahamkan beliau sedia untuk memasuki Guiness World Record sebagai pengumpul barangan ‘Darth Vader’ terbanyak dunia. Tonton video ini untuk melihat koleksi sepanjang 25 tahun mengumpul barangan Darth Vader.


Lihat Perbandingan Adegan ‘Final Battle’ Avengers: Endgame Sebelum Ditambah CGI

Adegan behind the scene jarang dikongsikan oleh mana-mana studio besar terutamanya untuk filem box office Hollywood.

Namun semalam, pihak VFX Studios berkongsikan footage  ‘Final Battle’ Avengers: Endgame sebelum ianya ditambah dan bagaimana adegan tersebut dilakonkan. Anda boleh lihat sendiri setakat mana pelakon yang terlibat melakonkan watak mereka dan bahagian mana yang dibantu oleh Computer-Generated Imagery (CGI).

Ianya sememangnya satu filem skala besar dan memerlukan satu team yang besar untuk menjayakan filem yang hebat ini. Bila anda lihat behind the scene ini, pasti anda akan lebih menghargai sesuatu karya yang keluar di pasaran. Rupanya mereka acah-acah berlawan sahaja dengan tentera Thanos. Lawan mereka semuanya ditambah kemudiannya.

Ini beberapa lagi artikel yang berkaitan dengan Avengers untuk anda

Pelan ‘MCU Phase 5’ Tertiris, Avengers 5 Mungkin Ditayangkan Pada 2024

Tonton Adegan ‘Tribute’ Penuh Emosi Iron Man Yang Dipotong Dalam Avengers: Endgame


Lihat Perbandingan Kos Sara Hidup Dan Gaji Engineer Di Jepun Dan Malaysia

Anak-anak generasi 90-an pasti masih ingat aktiviti mengisi cita-cita di belakang buku hijau di sekolah rendah dahulu. Antara cita-cita yang popular dalam ketika itu ialah doktor, akauntan, peguam dan jurutera. Pemilihan cita-cita ini didorong oleh nasihat ibu bapa yang menggalakkan anak-anak untuk memilih pekerjaan dengan gaji yang tinggi dan boleh menjamin kehidupan masa hadapan.

Namun, jika dilihat realiti kehidupan masa kini setiap pekerjaan mempunyai cabaran tersendiri. Berdasarkan perkongsian seorang tenaga pengajar di sebuah institusi pengajian tinggi tempatan, Muhammad Zulfahmi Samsudin pada page miliknya, Autocad Mirai Techno menunjukkan perbandingan kos sara hidup dan gaji golongan engineer di Malaysia dan Jepun dari tahun 2003-2019. Berikut kami sertakan pemerhatian beliau di Jepun dari 2003 hingga 2012.

Semakan terakhir beliau sertakan sekali ketika menghantar pelajar Malaysia Japan Higher Education Program (MJHEP) batch 5 ke Jepun pada Mac 2018 lalu. Perbandingan harga makanan ini berdasarkan jenis makanan yang popular dalam kalangan pelajar. Mengapa membuat perbandingan berdasarkan harga makanan? Menurut beliau, harga bahan makanan yang menjadi kos hidup tidak banyak berubah. Tambahnya lagi, mungkin ada harga berubah tapi tidak terlalu banyak. Dahulu ada syarikat ais krim menaikkan ¥10 (~RM0.83) setelah 25 tahun tak menaikkan harga ais krim tersebut. Walaupun begitu, syarikat tersebut kemudian membuat iklan meminta maaf atas kenaikan harga aiskrim tersebut dan ditayangkan dalam televisyen.

Jika dibahas dari segi cukai pula, Walaupun GST di Jepun naik dari 5% ke 8%, harga makanan yang biasa menjadi pilihan tidak berubah. Still Peperencino Saizeriya masih berharga ¥299 (~RM11.40) dan kalau campur telur separuh masak jadi ¥368(~RM14). Semua tidak berubah sejak 2003. Kebanyakannya harga tersebut termasuk cukai, menjadikan pengusaha menyerap peningkatan cukai GST dengan mengurangkan margin keuntungan mereka. Ini kerana bagi mereka, pelanggan bagaikan raja. Contoh seterusnya ialah Tempura soba yang juga harganya maintain sehingga tahun 2018 boleh dijadikan kayu ukur dengan nasi goreng yang pelajar makan hari-hari di Malaysia.

Beliau seterusnya membuat perbandingan dari segi gaji yang diperoleh golongan engineer di Jepun, terdapat peningkatan sebanyak ¥10,000 (~RM381) tetapi kos boleh dikatakan mendatar. Jadi engineer di Jepun dapat lebihan 10,000 yen gaji bagi lepasan degree kejuruteraan. Ini menjadikan mereka boleh gunakan lebihan tersebut untuk menyimpan dan sebagainya. Oleh itu, dari dulu hidup sebagai engineer tidak banyak berubah dari segi kos makan.

Manakala di Malaysia pula, kos nasi goreng meningkat 200-300% kali ganda tapi gaji bertambah hanya 27% kali ganda (RM2200 bahagi RM2800 darab 100). Ini menyebabkan gaji yang digunakan untuk makan bertambah sekali makan 2-3 kali ganda dan duit untuk disimpan menjadi sikit. Lebih-lebih lagi pendapatan untuk golongan fresh grad rata-rata hanya menerima RM1800 hingga RM2000 sahaja.

Jika gaji engineer RM2000, masih tidak berubah dari era 90-an yang mana kos untuk makan pula meningkat 2-3 kali ganda, benarlah yang dikatakan sangat beruntung orang dulu-dulu. Jumlah gaji yang sama, rumah murah dan mampu milik, kos makan mungkin 3 kali ganda murah serta mampu mempunyai simpanan. Engineer kini pula terpaksa menanggung kos sara hidup yang lebih tinggi tapi jumlah gaji sama. Ini menyebabkan mereka lari dari bidang ini. Beliau turut memberi pandangan dari sudut pandang seorang tenaga pengajar professional bahawa perkara ini harus diperbaiki kerana mereka (student MJHEP) adalah antara scorer dalam peperiksaan SPM batch masing-masing. Sangatlah rugi jika mereka belajar engineering tetapi apabila balik dari Jepun, mereka bekerja sekejap sebagai engineer dan kemudian lari dari bidang.

Sebagai cadangan untuk mengatasi masalah ini, kerajaan bolehlah mempertimbangkan untuk menaikkan gaji engineer sebanyak RM4500 pada tahap permulaan. Gaji menteri puluhan ribu, tapi mereka biasanya dapat baju free untuk majlis yang perlu dihadiri, minyak kereta free, ada elaun driver, elaun keraian dan sebagainya, tetapi jika difikirkan tahap kesusahan kerja engineer juga sama atau lebih sakit otak dari menteri adalah wajar jika gaji asas engineer dikaji juga. Selain itu, peniaga harus mengurangkan harga barang, dengan itu pengusaha makanan boleh membeli barang dengan murah dan harga makanan akan menjadi murah. Ini juga sukar kerana margin untung akan berkurang dan kuranglah jumlah jutawan di Malaysia. Inilah konsep omoiyari yang biasa diguna di Jepun di mana kita lebih memikirkan orang lain. Jika perkara ini dapat dipraktikkan, margin berkurang pun tak apa kerana boleh beli barang dengan murah. Supply chain murah ini akan menjadikan peniaga di hujung juga tidak kisah dapat margin untung murah kerana mereka kos hidup lebih murahh.

Begitulah sedikit sebanyak yang boleh beliau rangkumkan tentang kos hidup yang menyebabkan kebanyakan engineer lari dari bidang. Akhir kata, beliau berharap perkara ini sampai kepada pihak kerajaan atau kesatuan pekerja di Malaysia ini untuk difikirkan dan diusulkan atau diselesaikan untuk mengelakkan lebih ramai engineer lari dari bidang. Rugi sangat rasanya.

Bagaimana pula pendapat anda sebagai seorang engineer di Malaysia atau mempunyai kenalan rapat mahupun ahli keluarga sendiri yang bekerja sebagai engineer? Adakah anda juga sependapat dalam perkara ini?


Lihat Perbandingan Kualiti Gambar Antara Kamera iPhone 7 Dan Leica M9-P

Seringkali iPhone 7 dibandingkan dengan kualiti kamera dari jenama telefon pintar yang lain. Tetapi bagaimana pula performance iPhone 7 jika dibandingkan dengan kualiti gambar yang dihasilkan kamera hebat dari jenama Leica?

Shin Naguchi, seorang jurugambar dari Jepun membuat perbandingan gambar antara iPhone 7(bukan iPhone 7 Plus) dan Leica M9-P dipadan bersama Leica Sumicron lens (setup kamera ini dianggarkan bernilai lebih USD9,000).

Shin mengambil gambar pemandangan yang sama dan untuk perbandingan, gambar iPhone berada di sebelah kiri dan gambar Leica M9-P di sebelah kanan.

Gambar yang ditangkap menggunakan iPhone 7 ini adalah dalam format Raw. Shin tetap menyukai Leica M9-P beliau walaupun keupayaan iPhone 7 ini mengejutkan beliau. Anda pun boleh lihat kualiti gambar yang dihasilkan iPhone 7 dan Leica ini hampir sama. Kita tunggu pula sampel gambar yang akan dihasilkan Google Pixel nanti.

Anda boleh lihat gambar-gambar hebat lain yang ditangkap oleh Shin di sini.


Lihat Perbandingan Saiz iPhone 12 Berbanding Model iPhone 7 Dan SE

Berbaki beberapa bulan sahaja lagi sebelum pelancaran rasmi model terbaru Apple iPhone, dapat dilihat semakin banyak ura-ura yang tertiris dan terbaru, sebuah model prototaip memperlihatkan iPhone 12 5.4-inci mulai dikongsikan kepada orang ramai.

Menerusi rekaan model iPhone 12 5.4-inci yang tertiris, seorang pengguna telah membandingkan saiz iPhone terbaru dengan iPhone SE generasi pertama bersama iPhone 7. Siapa sangka, di sebalik penawaran skrin yang lebih besar, iPhone 12 5.4-inci tampil dengan saiz yang lebih kecil berbanding iPhone 7.

Kembalinya rekaan berbentuk kotak seakan iPhone 5 antara yang menggembirakan ramai peminat Apple dimana model dengan rekaan kotak dilaporkan lebih selesa untuk digunakan. Difahamkan model prototaip iPhone 12 5.4-inci ini sedia untuk didapatkan di Taobao ketika ini.

Apple iPhone 12 dijangka bakal disertakan dengan processor Apple A14 dalam menawarkan kuasa pemprosesan yang lebih tinggi buat para pengguna. Kualiti kamera juga antara yang ditingkatkan pada model iPhone 12 Pro dan Pro Max. Sama-sama kita nantikan pengumuman lanjut daripada pihak Apple apabila mula dilancarkan secara rasmi pada September ini.

Apple iPhone keluaran tahun ini dijangka tidak lagi disertakan dengan pengecas dan EarPods. Ketahui sebabnya dengan klik pautan di bawah.

iPhone Mungkin Tidak Lagi Didatangkan Dengan Pengecas Dan ‘EarPods’

Switch Tawarkan Promosi iPhone 11 Pro Dan Pro Max Dengan Diskaun Sebanyak RM500


7 Formula Keajaiban Sedekah Telah Dikongsikan Oleh Usahawan Wanita Ini. Anda Mungkin Mahu Tahu

Kami gemar melayari Facebook. Bagi kami, ia banyak mendatangkan manfaat sekiranya digunakan dengan kaedah yang betul. Dan sewaktu melayari laman Facebook juga, kami telah terjumpa sebuah perkongsian mengenai keajaiban bersedekah.

Perkongsian tersebut telah ditulis oleh seorang usahawan wanita, Puan Cony Kimora yang juga merupakan Peneraju Mobile Spa & Akademi Kecantikan. Beliau telah menceritakan formula bersedekah yang diamalkannya selama ini. Bagi kami, formula ini sesuai diamalkan semua agar beroleh rahmat dan berkat daripada Yang Maha Esa.

Ikuti penulisan Puan Cony Kimora di bawah untuk ketahui apakah 7 formula tersebut.

1. Setiap pagi sedekah. Sedekah tak semestinya wang. Sedekah boleh dari berzikir iaitu tasbih, tahmid dan takbir. Boleh bagi binatang makan. Bagi sedekah pada orang terdekat dulu, seperti mak, ayah dan anak-anak. Ada orang dalam kesusahan jangan ragu-ragu sedekah.

2. Minta doa daripada mak ayah agar murah rezeki bagi yang masih ada. Mereka keramat kita di dunia ni.

3. Buat banyak-banyak yang ALLAH suka, insya ALLAH apa yang kita minta akan dapat. Buat sunat Dhuha, baca surah Waqiah setiap hari dan selalu istighfar dan selawat.

4. Doa mustajab antaranya waktu kita sujud dalam solat dan waktu hujan turun kerana waktu hujan ALLAH buka semua pintu langit dan doa cepat sampai. Seorang sheikh pesan dia akan berhenti kereta dan doa waktu hujan. Sampai sekarang terngiang apa yang sheikh tu ajar. Saya amal sampai sekarang.

5. Sedekah 1 ALLAH balas 10. Yakin betul-betul dengan ALLAH. Saya pernah kosongkan akaun bank saya untuk bersedekah. Alhamdulillah, ALLAH bagi saya berganda dari wang yang saya sedekahkan.

6. Sedekah waktu pagi, malaikat akan doa pada orang yang infakkan hartanya waktu pagi. Jadi ambil peluang doa malaikat ini pada kita. Hadis sahih ini ustaz ajar.

7. Orang yang bersedekah takkan ditimpa musibah. Musibah tak boleh melintasi bagi mereka yang sedekah.

Ini formula saya selepas saya susah hari tu.

Ada ustaz ajar, lebihkan ikhtiar di langit dari ikhtiar di bumi. Kerana rezeki lebih mudah dijemput dari mencari rezeki.

Saya ada lagi cerita ajaib pasal sedekah. Kalau nak bagitau nanti saya cerita.

Love to share, Cony
Peneraju Mobile Spa & Akademi Kecantikan
D’Mama Beautyshop
D’Mama – Mobile Spa & Academic


Lihat Perbezaan Seragam Ahli Avengers Jika Terlalu Mengikut Versi Komik

Avengers: Infinity War kini menjadi filem superhero paling laris dalam sejarah Hollywood. Setakat ini, filem Avengers sudah pun mencatat kutipan lebih USD1 billion di seluruh dunia.

Setiap superhero dalam Marvel Cinematic Universe (MCU) diberi suit atau pakaian yang baru supaya ianya relevan dan tidak terlalu kartun. Namun laman Looper membuat kembali pakaian original watak-watak ini untuk menunjukkan perbezaannya dengan versi filem.

Ada watak Marvel yang tidak begitu berubah dengan versi komik dan ada watak yang langsung berbeza dengan versi komik. Dan ianya sesuatu yang bagus mereka tidak terlalu mengikut watak di dalam komik sebenar. Contohnya untuk watak Scarlet Witch, Thor dan Vision.

Cuba anda bayangkan pula Captain America ketika menentang Thanos dalam Infinity War memakai pakaian original biru dan merah. Mungkin kurang sedikit cool adegan itu jadinya.

Jadi pada pandangan anda kostum wira mana yang paling anda suka; dalam versi komik dan MCU?


Lihat Persamaan Myvi Generasi Baharu Berbanding Golf GTI, Kia Rio Dan Persona

Team Roda Pusing menghasilkan video spontan mengenai kemungkinan inspirasi yang diambil oleh pereka di Perodua untuk model Myvi Generasi Baharu. Walau apa persamaan, tetapi persamaan ini yang menjadikan Myvi generasi baharu sebuah model yang unik dan tersendiri. Ada yang setuju dengan review team Roda Pusing ini? Kalau anda ingin mendengar review Myvi ini secara penuh oleh geng Roda Pusing, boleh ikuti mereka di sini.


Lihat Pertarungan Epik Daniel Craig Dan Rami Malek Dalam Trailer Rasmi ‘No Time To Die’

Akhirnya saat yang dinanti-nantikan telah tiba. Peminat filem James Bond pasti teruja untuk menonton filem francais ke-25 ini dan dikhabarkan ini adalah filem terakhir Daniel Craig sebagai hero filem ini.

Filem ini dibarisi beberapa pelakon ternama seperti Rami Malek dan Lashana Lynch. Menerusi trailer ini, kita dapat melihat aksi bertenaga James Bond menentang musuhnya yang dilakonkan Rami Malek.

Filem ini mengisahkan tentang James Bond yang telah tinggalkan kariernya sebagai perisik sementara untuk menjalani kehidupan biasa di Jamaica. Walau bagaimanapun, kehidupan tenang yang diinginkan itu hanyalah sementara apabila teman lamanya Felix Leiter dari CIA muncul meminta pertolongan.

Sebelum ini, sepatutnya filem No Time To Die ini ditayangkan pada April 2020 tetapi ditangguhkan disebabkan penularan wabak pandemik COVID-19 dan dijangka akan menemui anda pada November ini. Tonton dahulu trailer ini sementara menanti ia di pawagam.

Filem terbaru ini turut menarik beberapa jenama besar untuk berkolaborasi seperi adidas dan OMEGA. Klik pautan di bawah untuk mengetahui dengan lebih lanjut.

Imej adidas UltraBOOST 20 x James Bond ‘007’ Tertiris

OMEGA Raikan James Bond ‘No Time To Die’ Dengan Jam Seamaster Diver 300M 007 Edisi Khas


Lihat Pertempuran Epik Menentang Zombi Dalam Trailer Pertama Train To Busan: Peninsula

Akhirnya, buat anda yang ternanti-nantikan filem sekuel Train to Busan: Peninsula akan tersenyum gembira. Bukan apa, selepas perkhabaran filem itu akan ditayangkan pada tahun ini, trailernya kini telah dikongsikan.

Menerusi trailer yang baru sahaja dikongsi, kita dapat lihat keadaan mereka yang terselamat 4 tahun lalu ketika kejadian zombi menyerang Korea Selatan. Dapat dilihat bagaimana mereka yang terselamat bertahan untuk hidup dengan dikelilingi dengan zombi.

Pastinya dalam filem sekuel ini kita akan dapat lihat lebih banyak aksi dan survival skill serta mungkin akan bermain dengan emosi anda. Tidak banyak yang boleh diperkatakan melalui trailer pertama ini.

Apa kata anda tonton dahulu trailer ini sementara menantikan ia di pawagam. Diharap ketika filem ini ditayangkan, penularan wabak COVID-19 di seluruh dunia telah berakhir.

Sementara itu, klik pautan di bawah untuk ketahui lebih lanjut tentang filem sekuel Train to Busan ini.

Selepas 4 Tahun, Filem Sekuel Train To Busan Sah Akan Ditayangkan Tahun Ini

Kang Dong Won Sah Pegang Watak Utama Sekuel ‘Train To Busan’

5 Filem ‘Hits’ Tentang Wabak Yang Anda Patut Tonton


Lihat Perubahan Fizikal Lelaki Ini Selepas Jalani Latihan ‘One Punch Man’ Selama Sebulan

Peminat komik manga pasti sangat mengenali watak Saitama, wira terkual dalam manga One Punch Man. Buat anda yang tidak pernah membaca komik ini, ianya mengisahkan seorang wira yang ingin menjadi wira terkuat di dunia dan mencari musuh paling kuat yang boleh dikalahkan oleh beliau.

Setakat ini, setiap musuh yang berdepan dengannya dikalahkan dengan satu tumbukan sahaja. Jika anda tiada masa untuk membaca manga One Punch Man, anda boleh menonton anime One Punch Man di Netflix.

Beliau menjadi kuat dengan latihan yang dibuatnya setiap hari. Latihannya sebenarnya sangat mudah dan boleh dibuat oleh semua orang; 100 tekan tubi, 100 sit-ups, 100 squats dan lari 10km setiap hari tanpa gagal.

Sebenarnya sudah ramai yang mencuba latihan Saitama ini di dunia sebenar dan baru-baru ini, seorang lelaki dari Singapura, Sean Seah menyahut cabaran latihan One Punch Man ini.

Dalam video ini, beliau membahagikan perjalanan latihan beliau kepada beberapa level. Sebagai permulaan, beliau bermula dengan level 5 dan pada minggu terakhir barulah beliau membuat latihan penuh One Punch Man ini.

Perubahan yang berlaku kepada fizikal Sean sangat menakjubkan. Badan beliau menjadi lebih lean dan rip tanpa perlu ke gym. Selain latihan ini, Sean cuma mengurangkan pengambilan 3 makanan ini dalam diet harian beliau; makanan berminyak, gula dan karbohidrat.

Video ini telah dikongsikan lebih 12,000 kali di Facebook. Sean menunjukkan latihan One Punch Man ini boleh dibuat oleh sesiapa sahaja dan anda boleh ikut cara Sean dengan bermula dengan level yang rendah dahulu sebagai permulaan. Buat yang berminat, anda boleh join kumpulan latihan One Punch Man di sini. Selamat mencuba!


Lihat Perubahan Terbaru Yang Dibawakan Apple iPhone 8 Plus (PRODUCT)RED™

Seperti yang dijangkakan, Tech YouTuber terkenal iaitu MKBHD antara yang bakal membuat mengeluarkan video terbaru sempena pelancaran Apple iPhone 8 dan 8 Plus (PRODUCT)RED™.

Pada video ini MKBHD bakal menunjukkan warna yang digunakan Apple pada model dimana ianya sedikit berbeza berbanding model-model keluaran ini. Tonton video untuk melihat perbezannya dan sekiranya anda ingin menjadi pembeli terawal iPhone 8 (PRODUCT)RED™, model ini telahpun berada di pasaran pada ketika ini.